Srećan 11. jul Dan oslobođenja Srebrenice\nUdruženje „NAŠI“ i SNP 1389 organizuju danas u 13 sati kod restorana Kasina na Terazijama akciju „Srećan 11. jul, dan oslobođenja Srebrenice“.\nInformativna služba SNP 1389, 11.07.2010\nTokom akcije biće postavljen pult za podelu promotivnog materijala, a građani će moći da se slikaju sa posterom generala Ratka Mladića u prirodnoj veličini.\nAktivisti Srpskog narodnog pokreta 1389 i Udruženja „Naši“ sinoć su u Beogradu, Aranđelovcu i još 12 mesta u Srbiji polepili plakate na kojima piše „Srećan 11. jul dan oslobođenja srpskog grada Srebrenice“.\nIako je policija u više navrata legitimisala ekipe koje su lepile plakate, oni nisu ometali akciju uz konstataciju da plakati nisu zabranjene sadržine. Akcija plakatiranja Beograda biće nastavljena danas od 13 do 15 sati.\nObe organizacije sutra putuju u Srebrenicu i Bratunac gde će prisustvovati pomenu za preko 3200 Srba koje su muslimanske vojne snage iz Srebrenice ubile od 1992 do jula 1995 godine.\n« « Претходне вести: Saopštenje povodom usvajanja rezolucije o Kosovu od strane Evropskog parlamenta\nНаредне вести: Zabranjen skup Pokreta 1389 » »\n1 коментар у вези “Srećan 11. jul Dan oslobođenja Srebrenice”\nSrbin Svetosavac, 12.07.2010, 14:42\nKasno Marko na Kosovo dodje, inace bi buducnost Srbstva i Srbije bila drugacija, uspjesnija i ljepsa. Netrebaju mladi Srbi vise da se dele na desne i leve, jer to Srbstvu nikakve koristi i srece doneti nece. Oni trebaju samo da budu Srbi, Pravoslavci i Svetosavci, koji ce sa verom u Boga i pravdu Njegovu, svojim znanjem, hrabroscu i odlucnoscu ponovo tako svojom borbom u kojoj milosti za izdajnike nesmije da bude, da Vaskrsnu Srbstvo i Srbiju!


Saradnja sa Toplanom Novi Beograd\nTehnologija koju primenjuje naša kompanija se zasniva na upotrebi mikroorganizama izolovanih iz kontaminirane sredine koja je predmet bioremedijacije. Upotreba tako dobijenih mikroorganizama je znatno bezbednija od upotrebe univerzalnih i genetski modifikovanih mikroorganizama.\nBioremedijacija je i do 50% jeftinija od ostalih tehnologija, a jedina je tehnologija koja ne stvara otpad. Bioremedijacija je prava zelena tehnologija.\nBREM GROUP ne koristi genetski modifikovane mikroorganizme\nNaučno je potvrđeno da su najoptimalniji mikroorganizmi izolovani iz samog kontaminanta, odnosno mesta kontaminacije.\nBioremedijacijom se tretiraju mnogi zagađivači\nBioremedijacijom je moguće tretirati organske zagadjivače (nafta i derivati nafte, pesticidi, polimeri, fenoli, organski rastvarači), veštačka đubriva i teške metale. Moguće je tretiranje zemljišta, površinskih, podzemnih i otpadnih voda i vazduha (procesnih i otpadnih gasova).\nBUDITE SPOKOJNI, VAŠ OPASAN OTPAD JE NAŠA BRIGA!\nBioremedijacija se izvodi upotrebom mikrobne populacije karakteristične za tretirano područje.\nBonitetne izvrsnosti, ISO 9001, 14001, OHSAS 18001\nPredstavljanje u medijima, galerija fotografija sa terena\nBREM GROUP D.O.O. ima dugogodišnje iskustvo u saniranju raznih vrsta zagađivača po najpovoljnijoj ceni.\nSaniranje naftnog zagađenja nakon akcidentnog i incidentnog izlivanja u životnu sredinu.\nSaniranje zagađenih podzemnih voda\nDeponovani otpad organskog porekla odnosimo na naše postrojenje gde ga dalje saniramo.\nEkološki prihvatljiva obrada vanbilasnih (otpadnih) emulzija dvostepenim bioremediacionim postupkom.


Električni trotineti – novi trend u evropskim gradovima - Bajsologija\nJedni su oduševljeni, drugima idu na živce – u svakom slučaju, električni trotineti svakodnevno krase ulice gradova širom Evrope. Agencija za razvoj mobilnosti, tehnologija i digitalizacije „AustriaTech“ i Austrijski savez gradova rade na razvijanju smjernica i pravila na koje opštine i gradovi treba da obrate pažnju prilikom uvođenja ove vrste prevoza, odnosno iznajmljivanja električnih trotineta.\nOvo popularno prevozno sredstvo predstavlja novinu za vozače, bicikliste i pješake, pa je definisanje uslova ponašanja od velike važnosti. Glavni izazov je, prije svega, uspješno i bezbjedno uključenje novih učesnika u saobraćaj. Bečlije smatraju da korisnici novog prevoznog sredstva treba da koriste biciklističke ili pješačke staze.\nOvo saobraćajno sredstvo ne zagađuje okolinu i predstavlja dobru dopunu javnom prevozu. Jasnim definisanjem smjernica i pravila o upravljanju električnim trotinetom podstiče se inovacija urbane mobilnosti i rasterećuju se postojeće mreže javnog prevoza.\nIzvor: bummagazin.com / Eurocomm-PR\nElektrični trotineti osvajaju i Srbiju: „Samo gledaš gužvu i prolaziš“\nELEKTRIČNI TROTINETI PREPLAVILI GRADOVE U SRBIJI: U ovom slučaju moraju da imaju VOZAČKU dozvolu! EVO I KUDA SMEJU DA VOZE\nElektrični trotineti: Prosečna starost povređenih 29 godina, svaki dvadeseti mlađi od 18 godina


Server: Rezolucija 1244 je samo karika u procesu daljeg odlučivanja Saveta bezbednosti\nU jednom od ovonedeljnih uvodnika u “Vašington Postu” objavljeno je da većina zapadnih političkih eksperata smatra da bi Kosovo moglo da dobije nezavisnost, pod nekim vidom medjunarodnog nadzora. Direktor Balkanske incijative u vašingtonskom Institutu za mir, Daniel Server, u razgovoru sa kolegom Brankom Mikašinovićem, kaže da iako stav o uslovnoj nezavisnost Kosova preovlađuje, mešunarodna zajednica nema gotovo rešenje“\nServer: Takvo gledište je sve učestalije medju medjunarodnim ekspertima, ali to ne bi trebalo protumačiti kao predodredjen zaključak. Predstoje pregovori i odluke, a odluka o konačnom statusu Kosova još nije doneta. Pretpostavljam da će uloga medjunarodne zajednice biti veoma važna na pregovorima o budućem satusu. Medjutim, ja sam takodje veoma zabrinut zbog toga jer ne verujem da UN, uprkos svim svojim dosadašnjim doprinosima, imaju potreban politički uticaj za takve pregovore. Smatram da takav uticaj imaju samo Evropska unija i SAD i kada Brisel i Vašington donesu saglasnost o rešenju statusa Kosova, tada će se ono i doneti.\nGlas Amerike: Kakva će onda biti uloga lokalnih aktera na pregovorima?\nServer: Lokalni akteri imaju veliku ulogu u oblikovanju solucije i njenoj delotvornoj primeni. To neće biti jednostavno, vec složeno rešenje. Pored razgovora o statusu Kosova biće potrebno da se reši pitnje raznih dokumenata - kao što su pitanja državljanstva, odnosa onoga što bi Kosovo moglo da bude i Srbije, zatim pitanja kompenzacije i penzija, dugova Svetskoj banci i niza drugih stvari.\nGlas Amerike: Ukoliko Kosovo dobije uslovnu nezavisnost, kakve bi to moglo da ima implikacije na unutrašnje prilike u Srbiji, odnose Srbije sa Crnom Gorom, pa i za status Republike Srpske?\nServer: Ne verujem da će se budući status Kosovo značajno odraziti ili na odnose Srbije sa Crnom Gorom, ili na status Republike Srpske. Odnosi Srbije i Crne Gore su regulisani u okviru državne zajednice. Srbija ili Crna Gora imaju pravo da održe referendum o svom državno pravnom statusu i da se povuku iz zajednice ako to žele, uz saglasnost Evropske unije. Republika Srpska je neizmenjivo deo Bosne i Hercegovine i tu neće biti nikakvih promena. Suverenitet i teritorijalni integritet Bosne i Hercegovine i Makednije mora biti zaštićen u svakoj odluci o budućem statusu Kosova.\nGlas Amerike: Neki analitičari kažu da bez potpisa Beograda nikakva odluka o budućem statusu Kosova neće biti trajna i neće doprineti stabilnosti?\nServer: Bez obzira na rešenje statusa Kosova, nisam siguran da će ono zahtevati potpis Srbije ili Kosova. Ta odluka će verovatno biti doneta rezolucijom Saveta bezbednosti UN, kao što je svojevremeno rezolucija UN 1244 dovela do prisustva UN i protektorata na Kosovu. Da bi se ukinuo protektorat, potrebna je nova rezolucija Saveta bezbednosti. Nikakvi bilateralni sporazumi ne mogu da promene rezoluciju Saveta bezbedosti i nisam siguran da će za rešenje statusa pokrajine biti poterbni potpisi ili Srbije ili Kosova.\nGlas Amerike: U izveštaju Kaja Ejdea navode se preporuke za pregovore o statusu Kosova budu u skladu sa rezolucijom UN 1244. Kakav će to uticaj imati na ishod pregovora?\nServer: Rezolucijom 1244 se predvidja odluka o statusu. Nije bila namera da se tom rezolucijom postigne permanentno rešenje. U njoj se eksplicitrno govori o potrebi priprema za pregovore o statusu Kosova. Rezolucija 1244 nije poslednja reč, već samo karika u procesu daljeg odlučivanja Saveta bezbednosti.\nGlas Amerike: Šta mislite o pojavi naoružnih albanskih grupa na zapadu Kosova. Da li je to još jedan vid pirtiska na medjunarodnu zajednicu i Srbiju?\nServer: Sasvim je jasno da je nasilje marta 2004 godine unazadilo Kosovo i svako dalje nasilje bi u velikoj meri uznemirilo medjunarodnu zajednicu i Srbiju i ne bi doprinelo bržem donošenju odluke o statusu pokrajine, već njenom daljem odlaganju. Medjutim, imate povremene izveštaje o naoružanim grupama na Balkanu, u Makedoniji pa i u samoj Srbiji. Na Balkanu, kao što znate, veliki broj ljudi poseduje oružje, kao što je to slučaj i u SAD. Medjutim, ono što bi privremenim vlastima na Kosovu trebalo da bude sasvim jasno - jeste da bi se nasilje negativno odrazilo i da se od Albanaca očekuje da učine sve što je unjihovoj moći da se ono spreći.


FILMOVI I SERIJE POD BUDNIM OKOM: FCS, RTS I "Telekom Srbija" formirali komisiju za kontrolu troškova velikih projekata | Novosti.RS\nCilj ovog ugovora je da se omogući lakši uvid u finansijske troškove, da se vidi gde odlazi najviše novca, ali i u šta je najbolje investirati.\n- U komisiji će sedeti ekonomisti čiji će posao biti da kontrolišu potrošnju sredstava i da procenjuju koji se troškovi vode kao prihvatljivi za realiziciju projekta. Budući da su i FCS i RTS i "Telekom" budžetske firme to će biti dodatno objašnjenje o tome gde ide novac - kaže, za "Novosti", direktor FCS Gordan Matić.\nU Srbiji se u poslednje vreme intenzivno snimaju filmovi i serije, a neki od najambicioznijih projekata upravo izlaze iz "kuhinje", odnosno, zajedničkog budžeta FCS, RTS i "Telekoma". Na ovom spisku su "Košare" reditelja Balše Đoga, "Hadžijino zvono" (odnosno "Nečista krv") Milutina Petrovića, "Toma" Zorana Lisinca, "Zlatni dečko" Ognjena Jankovića, "Bilo jednom u Srbiji" Petra Ristovskog... Svim ovim projektima zajedničko je to što se snimaju istovremeno kao film i TV serija.\nSVI KONKURSI BEZ ZASTOJA: Filmski centar Srbije sumirao rezultate u prethodnoj godini, uprkos teškoćama, ostvareni zacrtani planovi\n27. 12. 2020. u 10:34\nUO RTS RAZMOTRIO PRIJAVE NA KONKURS ZA GENERALNOG DIREKTORA RTS: Ovo su kandidati\n21. 12. 2020. u 18:01\nFILMSKI centar Srbije objavio je kalendar konkursa za 2021. godinu. Planirano je da tokom ove godine bude raspisano dvadeset i devet konkursa, a među njima su i dva nova. Prvi je namenjen isključivo projektima eminentnih domaćih reditelja, a druga novina je konkurs za sufinansiranje adaptacija književnih dela domaćih autora, i oba će biti raspisana 4. avgusta.\n"Košare", Foto arhiva Le Film\nPrvi konkurs u novoj kalendarskoj godini biće objavljen 10. februara, a reč je o sufinansiranju dugometražnih debitantskih filmova, studentskih završnih filmova i sufinansiranje domaćih filmova sa nacionalnom temom.\nBuduća komisija će, osim pregleda troškovnika, voditi računa i o racionalizaciji, odnosno, o isplativosti investicija. Ovo se ponajviše odnosi na snimanje filmova i serija smeštenih u epohu, za koje je potrebna nova scenografija i kostimi. Ugovor o saradnji podrazumeva i da se prave "fundusi" za neke buduće projekte.\n- Na primer, ako se već za jednu seriju šiju kostimi, uniforme iz Prvog svetskog rata, prave rekviziti, puške, pištolji, onda bi to trebalo da bude na raspolaganju i nekoj budućoj ekipi koja će se baviti sličnom tematikom - objašnjava Matić.\nTokom leta za potrebe filma "Hadžijino zvono" i serije "Nečista krv" izgrađene su kulise Vranja s kraja 19. veka, i napravljeni odgovarajući kostimi. Ovom racionalizacijom biće omogućeno da neki sličan projekat epohe ne počinje "od nule", već da, uz manje adaptacije, može da koristi već gotovu scenografiju. Na sličan način, najavljeni film i serija o Kraljeviću Marku, na primer, mogao bi da iskoristi deo kostima iz serijala "Nemanjići".\nRTS serija filmovi finansije snimanje serije Filmski centar Srbije\n59 EKSKLUZIVNO Miroslav Aleksić i Milena Radulović na zajedničkoj fotografiji (FOTO)


U Manastiru Sveti Simeon Stolpnik u selu Soderce kod Vranja po peti put je organizovana akcija dobrovoljnog davanja krvi.\nPored pripadnika Policijske uprave Vranje, radnika vranjskih firmi i meštana, među davaocima ove za život dragocene tečnosti bili su i članovi Planinarskog kluba Železničar 2006. Vranje. Tako su planinari, stigavši na odredište pešice i biciklima, još jednom pokazali humanost na delu. Bila je to prilika da se davaoci krvi poklone ovoj svetinji i da se druže. Čestitke za dobru organizaciju i uspešnu akciju Gradimiru Stojanoviću i Crkvenom odboru manastira.


Zaječar: Gradonačelnik Zaječara Boško Ničić obišao je ustanovu za dnevni boravak dece i omladine ometene u razvoju “Oblutak” | TV Istok\nDate: 18 октобра, 2018\nGradonačelnik Zaječara Boško Ničić obišao je ustanovu za dnevni boravak dece i omladine ometene u razvoju “Oblutak”. On je ovom prilikom istakao da je neophodno i dalje raditi na unapređenju kvaliteta usluga koje ova ustanova pruža, kako bi korisnici usluga “Oblutka” dobili adekvatan tretman i kvalitetno provedeno vreme.\nUstanova za dnevni boravak dece i omladine ometene u razvoju “Oblutak” osnovana je odlukom Skupštine Grada Zaječara 2008. godine. Delatnosti Ustanove su smeštaj, ishrana, zdravstvena zaštita, vaspitno – obrazovni rad i radni tretman dece i omladine ometene u razvoju. Deca ometena u razvoju su deca sa telesnim ili čulnim oštećenjima, mentalno ometena deca (lako, umereno,teže) i višestruko ometena u razvoju. Gradonačelnik Zaječara Boško Ničić je prilikom posete ovoj ustanovi izrazio zadovoljstvo njihovim radom, naglašavajući potrebu da se i dalje radi i ulažu sredstva u poboljšanju kvaliteta usluga.\n“Zadovoljan sam kako rade radimo na tome da proširimo ovaj prostor”, kaže Ničić.\nKorisnici usluga “Oblutka” pripremili su malu priredbu za uvažene goste i na taj način izrazili svoju zahvalnost. Inače u narednom periodu predstoje brojne aktivnosti uoči novogodišnjih praznika.\nPravo na korišćenje usluge u Ustanovi imaju deca i omladina umereno i teže ometena u razvoju : dete koje je ometeno u fizičkom ili psihološkom razvoju, dete obelelo od autizma i dete sa poremećajima u društvenom ponašanju uzrasta od 5 do 30 godina.\nPrevious : Ansambl Narodnog pozorišta iz Sofije prvi put u Zaječaru\nNext : 27. „Dani Zorana Radmilovića“ nastavlja se večeras predstavom Narodnog pozorišta iz Sarajeva „Kralj Lir“


Zaharova: SAD i EU čine sve da se ne sazna za stvarno stanje stvari na Krimu - Sputnjik Srbija\n02:53 29 Februar 2020\nZaharova: SAD i EU čine sve da se ne sazna za stvarno stanje stvari na Krimu\n12:48 24.03.2019 Preuzmite kraći link\nZapad čini sve da svet ne sazna za stvarno stanje stvari na Krimu, jer se boji priznavanja poluostrva kao ruske teritorije, izjavila je portparolka Ministarstva spoljnih poslova Rusije Marija Zaharova.\n„Zato Vašington i Brisel čine sve da svet ne sazna za stvarnu situaciju na Krimu — inače će se priznanje dogoditi automatski, kao što sledi iz logike (američkog) državnog sekretara. Svi smo shvatili i prilagodili strategiju informativnog rada. Hvala, gospodine Pompeo“, napisala je Zaharova na svojoj stranici na Fejsbuku.\n„Ali sećanje na američke ’snage dobra u regionu‘ i ’plemenitost Vašingtona‘ čuva stotine hiljada grobova i masovnih grobnica u Iraku, Libiji, Siriji i drugim zemljama regiona“, istakla je ona.\nRanije je američki državni sekretar Majkl Pompeo izjavio da se situacija sa priznavanjem Krima kao dela teritorije Rusije razlikuje od priznavanja izraelskog suvereniteta nad Golanskom visoravni. Prema njegovim rečima, namere američkog predsednika Donalda Trampa da prizna Golansku visoravan za deo izraelske teritorije „u potpunosti odgovara realnoj situaciji na terenu“. On je dodao da je Vašington „zainteresovan za održavanje stabilnosti“ na Bliskom istoku, a Amerikanci predstavljaju „snage dobra u regionu“ sa „plemenitim namerama“.\nAmerički predsednik Donald Tramp napisao je 21. marta na Tviteru da je vreme da se prizna suverenitet Izraela nad Golanskom visoravni, teritorijom koju je ta zemlja osvojila od Sirije u Šestodnevnom ratu 1967. godine i potom je anektirala. Tramp je naveo da Golanska visoravan ima strateški značaj i važna je za bezbednost Izraela. Rusija, Nemačka, Iran, Sirija, Francuska i druge zemlje usprotivile su se ovakvim jednostranim akcijama.\nMajkl Pompeo, Marija Zaharova, Golanska visoravan, Izrael, SAD, Krim, Rusija


Nakon završetka školovanja, polaznici InternetAcademy mogu polagati međunarodne ispite, a izbor za koje sertifikate mogu da konkurišu zavisi od završenog programa na InternetAcademy. Cena školovanja na InternetAcademy uključuje prijavu polaganja jednog ispita.\nUkoliko polaznik 12 meseci po uspešnom završetku edukacije na ITAcademy/BusinessAcademy/InternetAcademy ne uspe da se zaposli, LINK group zadržava pravo na pružanje pogodnosti tako što polazniku obezbeđuje besplatno pohađanje bilo kog od preostalih online kurseva sa programa koji je polaznik upisao (ITAcademy/ BusinessAcademy/InternetAcademy).\nDa je proteklo najmanje 12 meseci od uspešnog završetka ITAcademy/BusinessAcademy/InternetAcademy. Pod uspešnim završetkom edukacije podrazumeva se da polaznik poseduje uslove za dobijanje sertifikata o završenom programu ITAcademy/ BusinessAcademy/InternetAcademy.\nPolaznik koji je imao prekid u statusu nezaposlenog lica, iz bilo kog razloga, ne ostvaruje pogodnost „garancija za nezaposlene”.


PS (2000): Dva Partizana na fajnal foru – Vaterpolo savez Beograda\n19/06/2017 savezpublik Mlađe kategorije\nNa finalnom turniru Prvenstva Srbije za mlađe juniore (2000. godište i mlađi) učestvovaće dva beogradska kluba – Partizan 1 i Partizan 2.\nPolufinalni turniri za 17-godišnjake odigrani su u Šapcu i u Novom Sadu.\nU izjednačenoj grupi u Novom Sadu turnir su sa po šest bodova završili Partizan 1, Radnički i Dunav, pa je odlučivao skor u međusobnim duelima. Crno-beli su u krugu ove tri ekipe bili najuspešniji, ispred Radničkog, dok je treće mesto zauzeo Dunav, koji nije prošao dalje. Četvrti je bio drugi predstavnik VS Beograda, Zemun.\nPrvo mesto u grupi u Šapcu pripalo je subotičkom klubu Spartaka Prozivka, a o drugoj poziciji odlučivao je beogradski derbi u trećem kolu. Partizan 2 je pobedio Crvenu zvezdu sa 8:6 i obezbedio ulaznicu za fajnal for.\nGrupa u Novom Sadu\nPrvo kolo: Partizan 1 – Zemun 21:11, Dunav – Radnički 3:11\nDrugo kolo: Radnički – Partizan 1 3:11, Dunav – Zemun 9:4.\nTreće kolo: Dunav – Partizan 8:5, Zemun – Radnički 5:9.\nPlasman: Partizan 1, Radnički, Dunav po 6, Zemun bez bodova.\nPrvo kolo: Spartak Prozivka – Partizan 2 10:6, Crvena zvezda – Šabac 14:3.\nDrugo kolo: Spartak Prozivka – Crvena zvezda 7:6, Šabac – Partizan 2 6:18.\nTreće kolo: Partizan 2 – Crvena zvezda 8:6, Spartak Prozivka – Šabac 20:1\nPlasman: Spartak Prozivka 9, Partizan 2 6, Crvena zvezda 3, Šabac bez bodova\nNa finalnom turniru 15. i 16. jula igraće Partizan 1, Radnički, Spartak Prozivka i Partizan 2.\nPrevious Post:Taš 2000 šampion Srbije za mlađe juniorke\nNext Post:Dramatična završnica beogradskih kvalifikacija za mlađe pionire


► Novinari Rojtersa osuđeni na sedam godina zatvora u Mjanmaru\nFoto: Beta/AP/Thein Zaw\n"Danas je tužan dan za Mjanmar, Rojtersove novinare Va Lona i Kjava So Oa, i za medije svuda na svetu", rekao je, kako je navedeno u saopštenju, glavni urednik Rojtersa Stiven Adler.\n"Ovo je nefer. Želim da kažem da očigledno prete našoj demokratiji i uništavaju slobodu štampe u našoj zemlji", rekao je Va Lon okupljenim.\nOva dvojica novinara su prošle godine izveštavali o brutalnom ophođenju bezbednosnih snaga zemlje prema Rohindža manjini u državi Rakin u Mjanmaru. Oko 700.000 Rohindža pobeglo je u susedni Bangladeš da izbegne nasilje protiv njih koje je usledilo kao odmazda kada su militananti Rohindža ubili desetine pripadnika bezbednosnih snaga.\nViše desetina novinara i aktivista za demokratiju protestovali su u subotu u Jangonu, najvećem gradu u Mjanmaru, podržavajući novinare. Međutim u toj većinski budističkoj zemlji vlada rasprostranjena predrasude protiv Rohindža, a u vladi i vojsci je skoro ksenofobna osetljivost prema kritikama iz inostranstva, navodi agencija AP.\nSAD ocenile presudu kao duboko zabrinjavajućom\nSAD su saopštile da je današnja osuda dvojice novinara Rojtersa u Mjanmaru na po sedam godina zatvora "duboko zabrinjavajuća za sve koji podržavaju slobodu štampe i tranziciju ka demokratiji".\nVelika Britanija pozvala na oslobađanje novinara u Mjanmaru\nBritanska vlada pozvala je danas na oslobađanje dvojice novinara agencije Rojters kojima je sud u Mjanmaru odredio po sedam godina zatvora nakon njihovog istraživanja masakra tamošnje vojske nad pripadnicima muslimanske manjine Rohindže.


FINS - Vesti\nInterreg – IPA prekograničnog projekta\nPromocija Interreg – IPA prekograničnog projekta, žiga garancije kvaliteta tradicionalnih prehrambenih proizvoda TASQ i online platforme www.tasq.rs\nNa Fakultetu za ekonomiju i inženjerski menadžment u Novom Sadu (FIMEK) u sredu 14.10.2020. godine, sa početkom u 11.00 časova, održana je konferencija za medije povodom promocije INTERREG-IPA CBC HUSRB projekta TASQ, žiga garancije kvaliteta tradicionalnih prehrambenih proizvoda i online platforme www.tasq.rs, u organizaciji FIMEK-a kao jednog od partnera na projektu. Predstavnici medija imali su prilike da čuju sve ključne informacije po pitanju završnih aktivnosti i rezultata projekta, sa akcentom na promociju www.tasq.rs online platforme.\nIspred partnera na projektu sa srpske strane, na konferenciji za medije, govorili su:\n• Prof. dr Dragan Soleša, Dekan Fakulteta za ekonomiju i inženjerski menadžment u Novom Sadu,\n• Dr Predrag Ikonić, viši naučni saradnik Naučnog instituta za prehrambene tehnologije u Novom Sadu (FINS),\n• Dr Jovana Gardašević, asistent Fakulteta za ekonomiju i inženjerski menadžment u Novom Sadu,\n• Đorđe Mrkić, PG Mrkić, pčelar iz Veternika i dobitnik žiga garancije kvaliteta TASQ.\nKliknite ovde za prilog o TASQ promociji\nDr Predrag Ikonić, viši naučni saradnik Naučnog instituta za prehrambene tehnologije u Novom Sadu i kordinator projekta, ukazao je je na važnost sistema kvaliteta TASQ, koji je razvijen u okviru ovog projekta sa ciljem osiguranja kvaliteta za tradicionalno proizvedenu hranu, a koji pomaže u standardizaciji proizvodnje ovih proizvoda i obezbeđuje njihovu bezbednost i kvalitet. Takođe, osvrnuo se i na metodologiju izrade sistema kvaliteta TASQ kao i neophodne uslove za dobijanje nekog od TASQ tokena, na osnovu senzorskih i/ili nutritivnih vrednosti tradicionalnog prehrambenog proizvoda. Predrag je takođe naveo proizvode koji spadaju u tradicionalne prehrambene proizvode, zatim je istakao da je zainteresovanost proizvođača tradicionalnih prehrambenih proizvoda za obezbeđenje sistemom kvaliteta TASQ velika, kao i da je saradnja sa partnerima i kolegama iz Mađarske bila na zavidnom nivou.\nDr Jovana Gardašević, docent Fakulteta za ekonomiju i inženjerski menadžment u Novom Sadu održala je prezentaciju online platforme TASQ.RS. Ona je pored definisanja online platforme kao promotivnog i prodajnog kanala koji ima za cilja da konsoliduje online tržište tradicionalnih prehrambenih proizvoda i poveže kupce i proizvođače, navela korisne informacije oko načina pristupanja platformi kroz kreiranje profila kupca i profila proizvođača, zatim pokazala na koji način može da se vrši pretraga proizvoda (prema 9 grupa proizvoda, na primer: Proizvodi od mesa, Proizvodi od voća i povrća, Začini i čajevi, Mlečni proizvodi i tako dalje; prema indikatorima kvaliteta, na primer: senzorki token, nutritivni token, dodatnim indikatorima kvaliteta kao što su recimo oznaka geografskog porekla ili kategorija organskog proizvoda te prema TASQ tokenima), zatim kako se vrši pretraga proizvođača (prema grupi proizvoda na primer Fermentisane sušene kobasice, svež sir, med, džem/pekmez, namaz od povrća – ajvar i sl.; prema zemljama: Republika Srbija i Mađarska). Jovana je objasnila da se nakon izvršene pretrage preko nekog od ponuđenih filtera vrši porudžbina, čiji detalji stižu na mejl i kupca i prodavca. Time se ispunjava osnovni cilj kreiranja online platforme a to je promocija tradicionalnih prehrambenih proizvoda i njihovih proizvođača te direktan kontakt dve zainteresovane strane.\nPčelar Đorđe Mrkić je napomenuo da se samo trudom i upornim radom kroz godine pčelarenja moze doći do visokog nivoa u radu koji pruža kvalitet. Saradnja sa FINS-om je omogućila da se taj kvalitet i dokaže. Takođe je ukazao i na činjenicu da su samo analize koje se rade, na akreditovanim laboratorijama, najbolji dokaz kvaliteta.\n© Naučni institut za prehrambene tehnologije u Novom Sadu | 2007-2021


Smeh u Ujedinjenim nacijama na Trampov govor | Skandalozno\nPredsednik Turske Redžep Tajip Erdogan napustio je salu Generalne skupštine u trenutku kada je izašao pred govornicu Donald Tramp kako bi se pripremio za svoj govor, kasnije su mediji saopštili.\nU današnjem obraćanju Tramp je istakao da ceni korake koje Kim preduzima u cilju denuklearizacije.\n„Rakete više ne lete na sve strane, nuklearne probe su obustavljene, neki vojni objekti se već zatvaraju“, rekao je američki predsednik, prenosi Rojters.\n„Nećemo tolerisati zloupotrebe Pekinga“\nU tom kontekstu, upozorio je da SAD više neće tolerisati nepravedne trgovinske aranžmane koji zemljama omogućuju da „istovaruju“ svoje proizvode u Ameriku, subvencionišu svoju robu, „uzimaju na nišan“ industrije SAD i manipulišu valutom kako bi stekle nepravedne prednosti.\nTi dani su, poručio je, prohujali i „SAD više neće tolerisati takve zloupotrebe“, prenosi AP.\nTramp je rekao da je pokrenuo kampanju „ekonomskog pritiska“ kako bi se Iranu uskratio novac koji mu je potreban da bi nastavio sa „krvavom agendom“ razaranja i krvoprolića u Siriji i Jemenu.\nAmerički predsednik je u svom obraćanju odbacio princip „globalnog upravljanja, kontrole i dominacije“, poručivši da poštuje pravo svake zemlje da sledi sopstvene običaje, ubeđenja i tradiciju.\nSjedinjene Američke Države, naglasio je, nikada neće govoriti drugim zemljama kako da žive, rade ili se mole. Ali, napomenuo je Tramp, SAD očekuju od drugih zemalja da „zauzvrat poštuju suverenitet Amerike“.\nBudite prvi sa komentarom na članku "Smejanje u Ujedinjenim nacijama na Trampov govor, Erdogan napustio salu – VIDEO"


Pašalić: Joksimoviću samo sud može da vrati starateljstvo nad decom | InfoKG - Gradski portal - Kragujevac - Najnovije vesti\n11:00 | Subota, 27 03 2021\nZaštitnik građana Zoran Pašalić apelovao je na Đorđa Joksimovića, čija se deca pet godina nalaze u hraniteljskoj porodici, da istraje u sprovođenju Plana usluga i mera za porodicu i dete, koji je po prvi put potpisao i u čijoj izradi je učestvovao u saradnji sa Centrom za socijalni rad u Kragujevcu, jer upravo na osnovu tog plana ima mogućnost da unapredi svoje roditeljske sposobnosti i da svoju decu vrati pod starateljstvo.\n„Apelujem na gospodina Joksimovića da u potpunosti sarađuje sa organom starateljstva u Kragujevcu zarad najboljih interesa dece. Odluku o delimičnom lišenju roditeljskog prava doneo je Osnovni sud u Kragujevcu, a potvrdile još dve više sudske instance. Stoga, gospodin Joksimović pravo na roditeljsko staranje može da povrati jedino u postupku pred Osnovnim sudom u Kragujevcu koji je u toku, a na osnovu procene stručnjaka da je došlo do unapređenja roditeljskih sposobnosti“, rekao je Pašalić.\nPašalić je, s tim u vezi, zatražio od Centra za socijalni rad u Kragujevcu da nastavi da pruža kontinuiranu stručnu podršku Joksimoviću u podizanju roditeljskih kompetencija sa krajnjim ciljem vraćanja njegovo troje dece u primarnu porodicu.\nPo sopstvenoj inicijativi, a posle saznanja iz medija da Joksimović godinama pokušava da pod starateljstvo vrati svoje troje dece i da ne može da uspostavi kontakt sa nadležnima u Centru, Zaštitnik građana je 18. januara 2021. pokrenuo postupak kontrole pravilnosti i zakonitosti rada Centra za socijalni rad „Solidarnost“ u Kragujevcu i Ministarstva za rad, zapošljavanje, boračka i socijalna pitanja.\nKragujevački CSR je 25. januara 2021. dostavio Zaštitniku građana obimnu dokumentaciju o brojnim aktivnostima na stabilizaciji i rehabilitaciji dece od njihovog izmeštanja u hraniteljsku porodicu 2015. godine, ali i dokumentaciju o radu sa porodicom Joksimović koja se na evidenciji Centra nalazi od aprila 2012. godine. Naknadno, Centar je dostavio i informaciju da je Đorđe Joksimović po prvi put podneo Osnovnom sudu u Kragujevcu tužbu za vraćanje roditeljskog prava koju je CSR primio 2. marta 2021. godine.\nCentar je izvestio Zaštitnika građana i da je, nakon što ga je Osnovni sud u Kragujevcu obavestio o podnetoj tužbi, stručni tim Centra 16. marta 2021. održao sastanak sa Joksimovićem i njegovim advokatom na kojem je dogovoren i od strane Joksimovića prvi put od 2015. godine potpisan Plan usluga i mera za porodicu i dete, koji podrazumeva i unapređenje roditeljskih sposobnosti sa jasno definisanim zadacima i ishodima a sa ciljem povratka dece u primarnu porodicu.\nZaštitnik građana je 2015. godine već vodio jedan postupak kontrole posle obraćanja Joksimovića nakon što su deca hitno izmeštena u hraniteljsku porodicu i tada utvrdio da prava dece nisu povređena. Na osnovu izjašnjenja nadležnog ministarstva tada je utvrđeno da je Centar doneo odluku o hitnom izmeštanju dece u hraniteljsku porodicu na osnovu stručne ocene da su im zdravlje i život ugroženi, i pokrenuo postupak lišenja roditeljskog prava oba roditelja jer su deca bila zdravstveno, intelektualno i razvojno ugrožena i zanemarena.\nPovodom novih informacija u medijima da je Joksimović odavno ispunio sve uslove da povrati decu ali da ne može da uspostavi kontakt sa nadležnima u Centru, Zaštitnik građana pokreće novi postupak kontrole rada nadležnih organa tokom kojeg je još jednom utvrdio da su sve preduzete aktivnosti Centra sprovedene u cilju zaštite prava i najboljih interesa dece.\nZaštitnik građana je u novom postupku obavio i razgovor sa Joksimovićem koji ga je upoznao sa svojim slučajem. Imajući u vidu da nije dostavio obećanu dokumentaciju, Zaštitnik građana je ponovo kontaktirao Joksimovića, a nakon toga i njegove punomoćnike koji su dostavili dokumentaciju koja je primljena 10. februara 2021. godine a u kojoj nije bilo novih dokaza u odnosu na dokumentaciju koju je dostavio Centar, kao ni dokaza o pokretanju sudskog postupka za vraćanje roditeljskog prava.\nDokumentacija CSR pokazuje da se porodica Đorđa Joksimovića nalazi na njihovoj evidenciji od aprila 2012. godine i to po zahtevu Osnovnog suda u Kragujevcu radi davanja mišljenja u postupku poveravanja dvoje dece rođene u vanbračnoj zajednici Joksimovića i njihove majke, koja je te godine prekinuta. Ovaj sud je presudom iz maja 2012. godine decu poverio majci na staranje, a Joksimoviću odredio obavezu da učestvuje u izdržavanju dece.\nNakon dve godine samostalnog vršenja roditeljskog prava od strane majke, u maju 2014. godine CSR ponovo aktivira rad sa porodicom nakon službenih saznanja da je u septembru 2013. u toj porodici rođeno još jedno dete. Krajem iste godine majci je kao dodatna podrška u staranju o troje dece dodeljena usluga porodičnog saradnika.\nU martu 2015. godine, prema izveštajima CSR, majka i deca su smešteni u Prihvatilište za žrtve nasilja u porodici, posle čega je majka smeštena u ustanovu za zbrinjavanje odraslih, gde se i dalje nalazi. Pre smeštanja u Prihvatilište, policijski službenici su iste noći pokušali da stupe u kontakt sa Joksimovićem ali ga nisu pronašli kod kuće. Narednih dana ni najbliži srodnici nisu prihvatili staranje o deci.\nS obzirom da je majka dece zadržana na lečenju, da nije bilo moguće stupiti u kontakt sa ocem dece, da kontaktirani srodnici nisu bili spremni da prihvate brigu o deci, CSR je u martu 2015. godine doneo odluku o hitnom smeštaju troje dece u hraniteljsku porodicu. Joksimović je tada dao izjavu da je saglasan da deca budu privremeno smeštena u hraniteljsku porodicu ali da želi da se uredi način održavanja kontakata sa njima.\nSredinom 2016. godine presudom Osnovnog suda u Kragujevcu oba roditelja su delimično lišena roditeljskog prava, osim prava na održavanje ličnih odnosa sa decom zbog toga što su deca bila zanemarena, zdravstveno ugrožena i što nisu bile zadovoljene njihove primarne razvojne potrebe. Ovu presudu je krajem iste godine potvrdio Apelacioni sud u Kragujevcu i u revizijskom postupku Vrhovni kasacioni sud dve godine kasnije.\nKako presudom o lišenju roditeljskog prava nije uređen način viđanja dece sa roditeljima, CSR je kontinuirano sačinjavao planove viđanja sa kojima je Joksimović uvek bio upoznat, ali je svaki plan odbijao da potpiše i uzme primerak za sebe. Iz dokumentacije CSR proizlazi da Joksimović nije redovno dolazio na kontakte sa decom, da tokom većine terenskih poseta nije zatican u kući, kao i da majka periodično od izmeštanja dece u hraniteljsku porodicu održavala kontakte sa njima. U izjašnjenju, Centar navodi da je Joksimović mesecima obmanjivao radnike CSR da je podneo tužbu za uređenje ličnih odnosa sa decom i da ih je Osnovni sud u Kragujevcu obavestio da ne postoji dokaz da je on to učinio, pa je Centar sam podneo ovom sudu tužbu za uređenje ličnih kontakata Đorđa Joksimovića i dece u martu 2020. godine.\nCSR navodi i da od pravnosnažnosti sudske odluke o delimičnom lišenju roditeljskog prava 2016. godine Joksimović nije kod nadležnog suda pokretao postupak da mu se vrati roditeljsko pravo iako ga je Centar upućivao na pokretanje sudskog postupka. CSR smatra da roditeljski kapaciteti Joksimovića u ovom trenutku još uvek nisu unapređeni da bi mogao da se adekvatno stara o troje dece i da zadovolji sve njihove zdravstvene, socijalne, obrazovne, emocionalne i razvojne potrebe. Centar ističe i da je Joksimović tom organu starateljstva od 2015. godine do danas podneo tri zahteva za prestanak smeštaja dece u hraniteljskoj porodici, od čega poslednji 19. januara 2021. godine, kao i dva zahteva da se deca prebace u hraniteljsku porodicu u Kragujevcu.\nZBOG MOJIH ĆERKI PRISTAJEM NA SVE: Đorđu Joksimoviću sud naložio veštačenje ličnosti 12:00


2014/10/11 2017/05/01 marko distribucija smrznutih proizvoda, frigo skladište, frigo vozila, Frikom, hladni lanac, Schafer Orbiter sistem\nKompanija “Frikom” je u sektoru logistike pokrenula nov projekat kako bi maksimalno iskoristila raspoložive resurse, a samim tim i unapredila svoje poslovanje.\nUvođenjem “Schafer Orbiter” sistema povećana je efikasnost kod jednostavnih procesa skladištenja u distrubitivnim centrima i rešen problem manjka prostora sa kojom se logistika “Frikoma” susretala. Ovaj sistem odlikuju bezbednost i efikasnost i u potpunosti je prilagođen potrebama evropskog tržišta. Veliki izazov za sve kompanije koje posluju, ne samo u Srbiji nego i u regionu, predstavlja kako da zadrže pozitivan trend i unaprede svoje poslovanje.\n“Frikom”, kao vodeća kompanija u proizvodnji i distribuciji sladoleda i ostalih smrznutih proizvoda, sa dugogodišnjom tradicijom, neprestano osluškuje potrebe potrošača i svoj bogat asortiman prilagođava najraznovrsnijim željama i zahtevima tržišta.\nVisoki standardi poslovanja koje “Frikom” primenjuje od samog početka odnose se na kvalitet i bezbednost proizvoda. Princip praćenja kvaliteta proizvoda, koji je postavljen još 1970. godine kada je kompanija osnovna, a koji se zasniva na ideji “od njive do trepeze” danas je unapređen uspostavljanjem integrisanog sistema upravljanja koji je usklađen sa međunarodnim standardima.\nKompanija “Frikom” raspolaže sa nekoliko distributivnih centara iz kojih se snabdevaju prodajni centri i potrošači. Distributivnu snagu kompanije čini 50.000 rashladnih uređaja na najatrkativnijim lokacijama i 150 novih kamiona –hladnjača sa savremenom informatičkom opremom koja obezbeđuje sigurnu dostavu “Frikom” proizvoda do prodavnica, trgovina na veliko i malo, ugostiteljskih objekata, javnih ustanova, kao i inostrana tržišta.\n← “Transagent” pruža logističku podršku u dopremi mehanizacije za izgradnju Koridora 11\nIzvoz iz Gruže – “RAPP Zastava” otvorila novi pogon →


Home»Vesti»Čekanac: Kraljevo je u mesec dana imalo 10.000 asimptomatskih slučajeva\n29. јула 2020. Vesti\nEpidemilog Radovan Čekanac, kaže da je u Kraljevu u poslednjih mesec i po dana, bilo oko 10.000 asimptomatskih slučajeva zaraze koronavirusom.\n„Ako danas imamo 1.100 zaraženih, onda to množim sa osam, i to je onda oko devet hiljada. Ako uzmemo u obzir da Kraljevo ima 126.000 stanovnika, prokuženost je oko 8,5 odsto“, kaže ovaj epidemiolog i član Štaba za vanredne situacije u Kraljevu.\nČekanac kaže i da bi voleo da čuje i mišljenje svojih kolega o svojoj teoriji, ali i da bi voleo da metodom slučajnog uzorka, ode u grad i testira 100 mladih, ukazujući da bi sigurno među njima pronašao 15 do 20 asimptomatskih slučajeva.\nČekanac smatra da za obolele od koronavirusa sa lakšom kliničkom slikom treba ukinuti kontrolni PCR test posle propisanih 14 dana, jer oni posle dve nedelje ne predstavljaju maltene nikakvu opasnost, i u rangu su asimptomatskih slučajeva.\n– Na taj način stvaraju se bespotrebno velike gužve u kovid ambulantama, jer je 25 do 30 posto testiranih i tada pozitivno – ocenio je Čekanac.\nDodao je da je dovoljan lekarski kontrolni pregled kod lica sa lakšom kliničkom slikom, koja se nalaze u samoizolaciji.\n– Ali, zadržao bih testiranje hospitalizovanih teških bolesnika. Jedan od uslova za njihov otpust iz bolnice bio bi negativan PCR test – rekao je Čekanac.\nOvaj epidemiolog kaže da posle dve nedelje takve osobe ne predstavljaju nikakav rizik za dalje zaražavanje, a nakon tri nedelje zanačajno se smanjuje broj tih testiranih koji su pozitivni.\n– Imamo slučajeve da se do šest-sedam nedelja zadržava pozitivan nalaz, ali smatram da te osobe nemaju razloga za brigu, posebno ako nemaju nikakve simptome – ocenio je Čekanac.\nOn je ukazao da i negativni pacijenti treba da se pridržavaju svih mera, jer postoje slučajevi da su nakon šest do sedam nedelja zabeležena ponovna oboljevanja.


Kisić Tepavčević: Uskoro će biti više testiranja\n► Kisić Tepavčević: Uskoro će biti više testiranja\n05.04.2020 | 10:35h ► 17:16h Beograd\nZamenica direktora Instituta Dr Milan Jovanović Batut Darija Kisić Tepavčević, rekla je da se dnevno testira 1000 osoba, a da će uskoro taj broj biti veći.\nGovoreći na redovnoj konferencije za novinare o broju zdravstvenih radnika koji su zaraženi, navela je da je u Opštoj bolnici u Valjevu 11 osoba pozitivno na virus korona, da se 188 osoba nalazi u kućnoj izolaciji i još uvek nisu testirane, a biće testirane kada istekne period kućne izolacije. Ukupan broj zdravstvenih radnika u toj bolnici iznosi 1241.\n"Kad je Ćuprija u pitanju 40 zdravstvenih radnika je pozitivno, sedam njih hospitalizovano", navela je i dodala da je ukupno 880 zaposlenih.\nNavela je i da podaci o osobama ne mogu da se sakriju, niti bilo ko ima potrebu za tim, ali se dešava da ne znaju tačne brojeve zato što su angažovani i na drugim zadacima, pa ne saznaju odmah.\nZamenica direktora Instituta "Batut" Darija Kisić Tepavčević izjavila je danas da je "obećavajuće" što rast broja novoobolelih od koronavirusa u Srbiji nije "strmoglav" kao u drugim zemljama.\n"Svaki dan je priča za sebe. Najveći broj građana se ponaša odgovorno i efekti će se videti ako nastavimo ovako da se ponašamo svakog dana", kazala je zamenica direktora Instituta Batut.\nPo njenim rečima, iskustvo iz kineskog grada Vuhan u kom je počela epidemija, pokazuje da mere koje se sprovode u Srbiji imaju "itekako efekta".\n"Oni su nam na primeru dobre prakse pokazali kako treba raditi a mi želimo da učimo od najboljih", kazala je Darija Kisić Tepavčević.\n"Naučili su nas kako se najbolje organizovati u ovim okolnostima, kako da ne čekamo poslednje momente kad nemamo izbora već da budemo unapred spremni za svaki mogući scenario", rekla je Kisić Tepavčević.\n"Među tim ustanovama je i GAK Narodni front ali sve kolege koji su nosioci ili za koje se sumnja da su nosioci, nisu na svojim radnim mestima i izolovani su pa je maksimalno smanjen rizik od prenošenja infekcije", kazala je Darija Kisić Tepavčević.\nautor: KP/ AP\tizvor: Beta


Snijeg se vraća na velika vrata: Meteorolozi upozoravaju. Ponavlja se februar 2012. i ciklon s…\nDK Feb 3, 2018\nJutrošnje prognoze su ublažile očekivana zahlađenja, dok su nalazi oko podne aktualizovali dolazak jačeg zimskog prodora u prvoj polovini 2. mjeseca. Ipak, mislim da ovi nalazi pretjeruju u hladnoći, ne vjerujem da će prognoze ostati na…\nMeteorolozi izdali narandžasto upozorenje za BiH\nFederalni hidrometeorološki zavod Bosne i Hercegovine izdao je narandžasto upozorenje za pojačan vjetar, na momente s olujnim udarima koji su mogući sutra u Krajini i Hercegovini. Prema procjenama ovog zavoda pojačan vjetar se može…\nBalkanu prijeti POTOP na proljeće! Ovo je UPOZORENJE američkih meteorologa\nAmerička meteorološka služba Akuveder objavila je sezonsku prognozu za Evropu za proljeće koje je pred nama. Prema ovoj prognozi, hladno vrijeme zadržaće se sljedećih nekoliko nedjjelja na području sjeverne i istočne Evrope Kad je riječ o…


The University of Economics and Human Sciences u Varšavi je jedan od najbrže rastućih privatnih univerziteta u Poljskoj. Sa skoro 7000 studenata iz preko 60 različitih država, UEHS iz Varšave je jedan od najpopularnijih univerziteta za međunarodne studente koji žele da nastave visoko obrazovanje u Poljskoj.\nUniverzitet nudi visoke standarde obrazovanja i predavanja koji su zasnovani na modernim i odobrenim metodama učenja zajedno sa najboljim međunarodnim obrazovnim modelima. Glavna misija univerziteta je obučavanje kvalifikovanih stručnjaka koji su sposobni da pruže istinske napore i odlične performanse, koji biraju put preduzetnika za izgradnju uspešne karijere.\nUEHS iz Varšave nudi osnovne akademske studije, master studije, integrisane studije, postdiplomske programe uključujući i MBA programe, kako na poljskom, tako i na engleskom jeziku, a takođe nudi i kurseve jezika. Nude se programi iz oblasti menadžmenta, psihologije, političkih nauka, finansija i računovodstva, komjuterskih nauka, kupmpjuterske grafike i pripremni jezički kursevi.\nVisoki akademski i obrazovni standardi i moderne metode\nVeoma iskusni predavači\nMeđunarodno okruženje sa studentima i predavačima iz preko 60 država sveta\n95% studenata pronađe zaposlenje u prvih mesec dana po završetku studija\nModeran i novi kampus koji se prostire na 30.000 m2 i nalazi se u centru grada\nJedan od 5 najpopularnijih privatnih univerziteta u Poljskoj\nZauzima 6. mesto najprestižnijih privatnih univeziteta u Poljskoj


Radios2 - Šta za tebe predstavlja luksuz ?\nŠta za tebe predstavlja luksuz ?\nPRAVILNIK O AKCIJI ”Šta za vas predstavlja luksuz ?“ Wiko\nPravilnik o akciji ”Šta za vas predstavlja luksuz ?“ (u daljem tekstu: Akcija) sadrži opšte uslove i pravila po kojima građani mogu da učestvuju u okviru Akcije, а u realizaciji Radija S2 iz Beograda.\nOva pravila regulišu učestvovanje u nagradnoj aktivaciji, koji se organizuje i emituje na Radiju S2, a sve u skladu sa Članom 2, stav 2, Zakona o igrama na sreću, (Službeni glasnik RS br. 88/11 od 24.11.2011. godine, stupio na snagu 02.12.2011. godine i 93/12-dr.zakon od 28.09.2012. godine - stupio na snagu 05.10.2012. godine)\nOrganizator kviza je RADIO S2 (u daljem tekstu: Radio S2).\nU Akciji mogu učestvovati svi građani sa prebivalištem u Republici Srbiji stariji od 18 godina.\nPozivamo slušaoce Radija S2 da pošalju jednu fotografiju u inbox fb stranice Radija S2 i u inbox instagrama Radija S2, na temu šta za učesnika akcije predstavlja luksuz. Budite kreativni, duhoviti ili jednostavno iskreni i možete osvojiti telefon Wiko View 2. Akcija traje od 13.06. do 26.06.2018.godine.\nIme dobitnika biće objavljeno poslednjeg dana aktivacije 26.06.2018. godine i biće saopštena u programu Radija S2 i objavljujemo na Fejsbuk stranici i Instragramu.\nPobednik nagradne aktivacije biće proglašen od strane tročlane komisije Radija S2, a pobednička fotografija biće najkreativnija ili najduhovitija po slobodnoj oceni članova komisije.\nU slučaju da je objavljivanjem fotografije povređeno autorsko ili bilo koje drugo pravo bilo kog trećeg lica, učesnici preuzimaju punu i isključivu odgovornost za bilo koji zahtev za obeštećenje ili drugi zahtev koji bilo koje treće lice eventualno uputi njemu i/ili Radiju S2 s pozivom na takvu povredu i obavezuje se da obešteti Radio S2.\nDostavljanjem fotografija, tokom trajanja Akcije, učesnici prenose na Radio S2 autorska prava i ovlašćuju ih da dostavljeni materijal mogu koristiti u marketinške i druge svrhe za potrebe Smedia portala i Radija S2.\nFotografije biće objavljene na FB stranici odnosno Instagram straniciu u primerenom roku od vremena unošenja u inbox FB stranice odnosno Instagram stranice Radija S2.\nUčesnik koji pošalje pobedničku fotografiju osvaja nagradu telefon Wiko View 2. Pomenuti model telefona za učešće u Akciji obezbeđuje sponzor Win Win. Radio S će Sponzora obavestiti o dobitnicima nagrada i dobitnike uputiti da sa sponzorom dogovori o načinu realizovanja (uručenja) dobijene nagrade.\nO ovim pravilima će slušaoci Radija S2 obaveštavani kroz program Radija S2, bez obzira da li će biti učesnici u akciji radija S2 ”Šta za vas predstavlja luksuz ?“\nU Beogradu 11.06.2018.g.


Zbog novih padavina na većini puteva u BiH usporen saobraćaj – Haber.ba\nObjavljeno 13.02. 2018.\nIzdvajaju se dionice koje prolaze preko planinskih prevoja u centralnim, sjevernim, zapadnim i sjeverozapadnim krajevima.\nNa putnim pravcima Bugojno-Kupres, Travnik-Donji Vakuf, Bihać-Bosanski Petrovac i Bihać-Izačić, obavezna je upotreba lanaca za teretna motorna vozila. Iz BIHAMK-a pažnju skreću i na putne pravce: Sarajevo-Konjic, Sarajevo-Tuzla, Mokro-Rogatica, Sokolac-Vlasenica, Trnovo-Foča, Tuzla-Bijeljina, Glamoč-Mrkonjić Grad, Bugojno-Novi Travnik i Bugojno-Prozor…\nNa putevima u južnim krajevima naše zemlje, kolovoz je pretežno mokar. Zbog niskih temperatura moguća je poledica, posebno na mostovima, vijaduktima i prilazima tunelima.


Vaterpolisti Srbije na turniru Svetske lige u Debrecinu - Sportske.net\nSelektor Savić veruje da će njegovi izabranici pokazati kvalitet!\nSelektor vaterpolo reprezentacije Srbije Dejan Savić rekao je da ekipa nije kandidat za visok plasman na turniru Svetske lige u Debrecinu, ali da očekuje da će pokazati koliko vredi.\n"Najvažnije je da smo se okupili posle dužeg vremena. Turnir u Debrecenu je prilika da vidimo gde smo. Nismo kandidati za visok plasman i odlazak na finalni turnir u Tbilisi, ali očekujem da u ovom momentu pokažemo koliko vredimo", rekao je Savić, preneo je Vaterpolo savez.\nVaterpolo reprezentacija Srbije je na Badnje veče stigla u Debrecin, a danas je na programu bio trening pred utakmicu sa Španijom, u petak od 15 časova.\nUtakmica sa Španijom će biti bez većeg rezultatskog značaja, pošto će se računati rezultat od 10. marta, kada je Španija pobedila u Beogradu i obezbedila učešće u borbi za plasman od prvog do četvrtog mesta.\nSrpski vaterpolisti će u subotu u razigravanju od petog do osmog mesta igrati prvo sa poraženim iz duela Francuske i Grčke, a u nedelju bi igrali za peto ili sedmo mesto.Savić je u Debrecin poveo igrače: Gojka Pijetlovića (Oradea), Dušana Mandića (Pro Reko), Nikolu Dedovića (Špandau), Savu Randjelovića (Vašaš), Draška Gogova (Novi Beograd), Duška Pijetlovića (Solnok), Nemanju Vica (Triestina) i Radomira Drašovića (Solnok).\nSa ekipom su i Nikola Jakšić (Ferencvaroš), Filip Filipović (Solnok), Andrija Prlainović (Marselj), Viktor Rašović (Nojsi la Sek), Branislav Mitrović (Vašaš) i Milan Aleksić (Barseloneta).U stručnom timu su selektor Dejan Savić, trener Vladimir Vujasinović, lekar Nikola Repac, fizioterapeut Vladimir Radović, stručnjak za kondiciju Radoje Avramović i tim menadzer Goran Čanković.


Negativan poslovni trend kompanija sa službenog tržišta Banjalučke berze: Još više pogoršan bilans firmi - Akta.ba\nNegativan poslovni trend kompanija sa službenog tržišta Banjalučke berze: Još više pogoršan bilans firmi\n14.11.2009. 12:32 / Izvor: Nezavisne novine\nKompanije sa službenog tržišta Banjalučke berze u trećem kvartalu ove godine dodatno su pogoršale svoje poslovne rezultate, što je, ističu ekonomisti, pokazatelj da udar globalne recesije na privredu RS i dalje ima trend rasta.\nNerevidirani finansijski izvještaji 34 velika akcionarska društva u RS pokazuju da je njihov zbirni pozitivan rezultat za prvih devet mjeseci iznosio 54,4 miliona KM, čime se i više nego prepolovio u poređenju s istim periodom prošle godine. Finansijski pad kompanija sa prestižnog berzanskog tržišta u periodu januar - septembar ove godine iznosio je 52 %, dok je u prvih šest mjeseci silazna putanja bila nešto blaža i iznosila 47,5 %.\nBroj profitabilnih kompanija, koji je prošle godine bio skoro tri puta veći od broja gubitaša, sada je skoro izjednačen. Profitabilne kompanije, kojih je lani bilo 25, a sada 18, smanjile su ukupnu devetomjesečnu dobit za oko 10 % na 120,7 miliona KM, dok su gubitaši, kojih je lani bilo devet, a sada 16, istovremeno produbili finansijsku dubiozu za čak 208 % na 66,3 miliona KM.\nNajveće pogoršanje finansijskih rezultata bilježe Rudnik i Termoelektrana Gacko, koji su iz lanjske devetomjesečne dobiti od 9,6 miliona KM sada zapali u dubiozu od 12,1 milion. Prate ih "Željeznice RS", koje su minus od 5,9 miliona KM produbile na 15,4 miliona, zatim zvornički "Birač", koji je od profita od 1,3 miliona otišao u gubitak od 7,4 miliona, i RiTE Ugljevik, koji je dobit od 1,3 miliona KM zamijenio minusom od 5,6 miliona KM. Specifičan primjer je "Telekom Srpske", koji je prošlogodišnji devetomjesečni profit od 94 miliona KM smanjio na 84,5 miliona KM.\nNajveći finansijski napredak bilježe, pak, GP "Krajina" Banja Luka, koja je dobit od dva miliona povećala na 10,6 miliona KM. Slijede banjalučka Nova banka sa skokom profita sa 4,7 miliona na 9,9 miliona, banjalučki "Celex" sa 360.000 na 2,4 miliona, "Elektrodoboj" sa 340.000 na 1,8 miliona KM i "Mira" Prijedor sa 880.000 na 1,6 miliona KM.\nGoran Radivojac, profesor Ekonomskog fakulteta u Banjoj Luci, kazao je da je nastavak trenda smanjivanja dobiti, odnosno ulaska preduzeća u zonu gubitaka bio očekivan.\n"Značajan broj velikih preduzeća je izložen konkurenciji ne samo na domaćem, već i inostranom tržištu, gdje prodaju berzansku robu koja je bilježila pad cijene zbog svjetske ekonomske krize", istakao je Radivojac.\nOn ocjenjuje da su lošiji poslovni rezultati firmi dijelom posljedica i nesnalaženja privrednih menadžera, jer, smatra, nisu na vrijeme uočili stvaranje krize na Zapadu i preorijentisali svoj plasman na druga, manje pogođena tržišta na kojima je zadržana solidna tražnja.\nEkonomska kriza je RS pogodila kasnije nego razvijene zapadne zemlje zbog čega će nas, kako ocjenjuje, kasnije i napustiti.\n"Zapadne privrede u ovom kvartalu izlaze iz krize, dok ćemo mi na to pričekati najranije kraj prve polovine 2010. godine", smatra Radivojac.


► Lutovac: Vučićeva obraćanja unose nervozu i strah među građane\n"Svakodnevno obraćanje predsednika ne unosi spokoj i mir među građane, nego upravo obrnuto - učestalost njegovog pojavljivanja i način na koji se obraća unose nerozu i strah među građane. Otuda je sasvim logično da se pojavila ova peticija da umesto Vučića govoro stručnjaci - lekari", rekao je Lutovac za list Danas.\nOn je ocenio da su Vučićevi nastupi maratonska obraćanja koja priliče autokratama i diktatorima, a ne predsednicima demokratskih država.\n"Posle svakog od tih obraćanja može se izvući par korisnih informacija koje bi mogle stati u nekoliko rečenica. Te rečenice bi trebalo da izgovori neko drugi, na sasvim drugačiji način. Ovako ostaje slika i ton gole propagande. On se svađa sa zamišljenim protivnikom, sa opozicijom, sa građanima, spoljnim i unutarašnjim neprijateljima, moli, preklinje, bori se kao lav, viče, smeje se, ne spava, brine za narod", dodao je on.\nLutovac je rekao da bi neko dobio par korisnih informacija, mora da sluša "patetične tirade, primitivnu političku kampanju, bez trunke dostojanstva i populistički kič najgore vrste".\nLider DS je ocenio da se sam nameće zaključak da vlast uvođenjem drastičnih mera ispravlja greške načinjene na početku epidemije.\n"Ležernost s početka pandemije se pokušava kompenzovati drastičnom 'revnošću' u ovoj fazi. Tipičan primer ponašanja kockara koji pokušava da se vadi hazarderskom igrom na sve ili ništa", rekao je on.\nPrema njegovoj oceni, sve što radi Vučić u vreme pandemijske krize predstavlja deo izborne kampanje.\n"Na početku krize, on je demonstrirao svoju političku snagu prikupljanjem potpise za svoju listu, dovodivši u opasnost sve te ljude koji su se zbijali na malom prostoru, umanjivao je značaj opasnosti korona virusa, pa je posle govorio da bi se izbori mnogli odložiti najviše za nedelju-dve. Sve što je radio i što sada radi ima i te kakve veze sa izborima i rejtingom", rekao je Lutovac.


Rusija je spremna da pomogne S Koreji u borbi protiv korene\nTanjug 16. jula 2021. 14:30\nMOSKVA – Rusija je spremna da pomogne Severnoj Koreji u borbi protiv korona virusa, koja uključuje isporuku humanitarne pomoći, vakcina protiv kovida-19, medicinsku opremu, rekao je danas direktor Azijskog odeljanja iz ruskog ministarstva spoljnih poslova Grigorij Zinovjev.\n„Ne vodimo konkretne razgovore o ovome sa našim korejskim partnerima sada. Ali u principu, bili bi smo, naravno, spremni za to. Rusija je uvek pažljiva prema svojim severno korejskim partnerima“, rekao je diplomata, prenosi agencija Tas s.\nZinovjev je dodao da Moskva pruža pomoć Pjongjangu preko Ujedinjenih nacija i njegovih država koje su specijalizovane za pružanje pomoći.\nSeverna Koreja trenutno prolazi kroz niz veoma strogih epidemioloških mera za sprečavanje prodora korona virusa u zemlju, što predstavlja prepreku za obezbeđivanje humanitarne pomoći.


“Kada u BiH pada snijeg i nama u Turskoj je hladno” | Starmo\nNaslovnica BiH “Kada u BiH pada snijeg i nama u Turskoj je hladno”\n“Kada u BiH pada snijeg i nama u Turskoj je hladno”\nSarajevo — Volonteri Crvenog polumjeseca Turske počeli su s podjelom tablet-uređaja za učenike koji nisu imali mogućnost pohađanja online nastave i paketa hrane, ogrjeva za potrebite u Bosni i Hercegovini, čija je situacija dodatno otežana u vrijeme pandemije.\nČelnik Delgacije Crvenog polumjeseca Turske u BiH Suat Sokollu kazao je kako će u okviru projekta pružanja pomoći tokom pandemije, a uzimajući u obzir da veliki broj ljudi ostaje bez posla, nastaviti s podjelom hrane porodicama u potrebi te učenicima dijeliti tablete kako bi mogli lakše pohađati nastavu koja se u ovim vremenima odvija pretežno online.\nPrema njegovim riječima, pomoć je podijeljena porodicama u Livnu, Tomislavgradu, Glamoču, Kupresu, Bosanskom Grahovu i Drvaru.\nNaveo je kako Crveni polumjesec kampanju pomoći odvija uz slogan ”Kada u Bosni i Hercegovini pada snijeg i nama u Turskoj je hladno”, te da je cilj smanjiti posljedice zimskog perioda i porodicama pomoći u snabdijevanju ogrjevom.\nSokollu je zahvalio i Turskoj vojnoj misiji u Bosni i Hercegovini koja je pomogla u ostvarivanju humanitarne misije Crvenog polumjeseca Turske, prenose federalna.ba i AA.


Đilas: Vučić vlada po modelu Gebelsa | Novine Toronto\nĐilas: Vučić vlada po modelu Gebelsa\nPredsednik Stranke slobode i pravde (Dragana Đilas) izjavio je da se Srbijom vlada "po modelu koji je ustanovio Jozef Gebels", ali to neće pomoći predsedniku države Aleksandru Vučiću jer je većina građana apsolutno protiv ovog što traje u Srbiji skoro deset godina."Garanutujem da će odgovarati svi koji su krali, ponižavali građane i maltretirali ih na različite načine kako da glasaju, uništavali im živote i državu", rekao je Đilas na konferenciji za novinare.\nOn je rekao da ga je tužilaštvo obavestilo da je odbačena njegova krivična prijava koju je podneo protiv Vučića, ministra finansija Siniše Malog, urednika "Večernjih novosti" Milorada Vučelića i pojednih novinara jer su izneli "laži da ima skriveni novac u inostranstvu", zbog čega će podneti krivičnu prijavu protiv tužioca jer je "prekšio zakon" i izjaviti žalbu.\nĐilas je rekao da objašnjenje kojim je njegova prijava odbačena pravno nije tačno, jer se u njemu tvrdi da materijali plasirani protiv njega "nisu bili u pravnom saobraćaju nego su deo novinarskog izveštavanja".\nOn je nagalasio da to nije tačno jer je reč o sačinjenim "falsifikatima na koje su stavljene oznake banaka", navodeći i da su iz "Večernjih novosti" prvo tvrdili da su objavljeni tekstovi rezultat njihovog istraživačkog rada, a pred tužiocem da je materijale neko "anonimno" dostavio.\nTakođe je Đilas naveo da je objašnjenje iz tužilaštva suprotno izjavama koje su prvobitno davali iz Uprave za sprečavanje pranja novca i kao dokaz pustio snimke izjava datih TV Pink.\nOn je rekao da je povodom "Pandorinih papira" ta televizija ponavljala iste tvrdnje protiv njega zbog kojih je i podnosio krivičnu prijavu, umesto da navede ko se pominje da je kršio zakon i naveo da se zalaže za zatvaranje te medijske kuće.\n"U svim zemljama kreću istrage povodom 'Pandorinih papira', krenuće i ovde kroz šest meseci", rekao je Đilas, navodeći da je međunarodni istraživački tim novinara došao i do imena Siniše Malog i Nikola Petrovića, kuma predsednika države.\nGovoreći o tim novinarskim nalazima, on je rekao da je Vučić ličnost koja povezuje Stanka Subotića Caneta, Petrovića, Bebu (Popovića) i 'Antidot' i da su oni deo iste priče.\nĐilas je najavio da će uskoro izneti dokaze kako je zapravo prodata "Galenika" i zašto će spalionica u Beogradu "koštati deset puta više" od stvarne cene.\n"To će biti mnogo veći krivični problemi za Sinišu Malog i Nikolu Petrovića od neprijavljivanja imovine koje se vidi u 'Pandorinim papirima'", rekao je Đilas.


PANČEVO: Moguć slabiji pritisak vode zbog radova na filter postrojenju\nZbog radova na filter postrojenju JKP Vodovod i Kanalizacija Pančevo koji se obavljaju zbog redovnog održavanja moguće je da danas i sutra građani u pojedinim delovima imaju blago umanjen pritisak vode.\nPANČEVO: Delovi grada bez vode zbog havarije\nZbog havarije na vodovodnoj mreži bez vode je u 10.45 sati ostala Ulica Veljka Vlahovića od Cvijićeve do Dušana Petrovića Šaneta . Predviđeni završetak radova na mreži oko 12h.\nPANČEVO: Deo grada bez vode zbog planiranih radova 20. aprila\nZbog planiranih radova na vodovodnoj mreži bez vode će u sredu, 20. aprila, od 9 sati ostati Ulica Cara Dušana od Marka Kraljevica do Prvomajske, Marka Kraljevića od Cara Lazara do Miloša Trebinjca i Josifa Marinkovića od Lava Tolstoja do Čumićeve.\nZbog havarije na vodovodnoj mreži bez vode je u 10.15 sati ostalo celo naseljeno mesto Glogonj.\nPANČEVO: Isključenja vode zbog planiranih radova 19. aprila\nZbog planiranih radova na vodovodnoj mreži bez vode će u utorak, 19. aprila, od 9h ostati ulice Dušana Petrovića Šaneta od Ulice Radivoja Koraća do Marina Držića kao i ulice Gorana Kovačića i Nadežde Petrović.\nPANČEVO: Deo grada bez vode zbog planiranih radova 15. aprila\nPANČEVO: Deo grada bez vode zbog paniranih radova 14. aprila\nPANČEVO: Deo grada bez vode zbog planiranih radova 12. aprila\nDeo Starčeva bez vode zbog havarije\nPANČEVO: Deo grada bez vode zbog havarije u sredu 6. aprila\nRECEPT: Brzi uštipci bez kvasca\nPANČEVO: Gradski košarkaški derbi u Letnjoj ligi pripao ekipi Pištaljke


POLA VEKA “ZASTAVE 101” – Barijere\n16/11/2021 16/11/2021 barijereLeave a Comment on POLA VEKA “ZASTAVE 101”\nNa današnji dan, 16.Novembra 1971. sa proizvodnih traka stare fabrike u Kragujevcu sišao je prvi serijski primerak „Zastave 101“. Razvijen na osnovu Fiata 128, sa poprečno postavljnim motorom napred i pogonom na prednje točkove bio je to jedan od najmodernijih automobila u Evropi.\nZastava 101 je u automobilskom smislu bila ogledalo SFRJ. Tadašnja prodaja i opremljenost išla je uzlaznom linijom prateći rast standarda tokom 70 –tih.\n“Zastava 101” rekordnu proizvodnju od 88.918 proizvedenih primeraka beleži 1979., što je danas san modernog FCA u Kragujevcu na godišnjem nivou proizvodnje.\nU to vreme pojavilo se izdanje Mediteran, u čast Mediteranskih igara u Splitu, sa troje vrata i zanimljivom opremom u kojoj su bila čak i tonirana stakla. Dugo je važio za najbolje i najdugovečnije karoserijsko izdanje Z101.\nListe čekanja znale su povremeno da budu i po pola godine, a ko je nabavio „keca“ preko veze, taj je bio nekao ko je stvarno „uspeo u životu“. U ostalim socijalističkim zemljama automobili su se čekali ne 5-6 meseci.\nSvaka komponenta koju su mogli da osvoje domaći proizvođači obavezno bi se našla u Stojadinu. Cela Jugoslavija je radila Stojadina i cela Juga ga je kupovala.\n“Zastava 101” je bio je jedan od prvih modernih automobila na svetu, a izvozio se u većinu evropskih zemalja. Danas je nepravedno zaboravljen, ali je zauzeo je jedno od važnijih mesta u automobilskoj istoriji Evrope.\nZastava 101 je najuspešniji model jugoslovenske auto-industrije. Proizveden je u daleko većem broju vozila u odnosu na “fiću” i “juga”, a svoje mesto u istoriji automobila zauzima i kao začetnik klase golf.\nPoslednja Zastava 101, koja je i poslednje vozilo Zastava, umesto da stoji u muzeju, 2010. je prodata privatnom licu, sa sve oproštajnim porukama radnika sa fabričke trake. Srećom, iako je van oldtajmerskih krugova, i vozi se svaki dan, i dan danas je na točkovima. Livracija na haubi na kojoj piše “Poslednje vozilo Zastava Skala 55” još uvek ponosno stoji i svedoči o značaju ovog automobila.


Postavljen je program Društva za jun 2018.Počinjemo predstavljanjem stripa Alekse Gajića Drako – Trinaesta horda, nastavljamo pretresanjem Marvelovih filmova, i privodimo tribinsku sezonu kraju čitaonicom, ovog puta termin ranije u mesecu. Krivac za pomeranje čitaonice je kviz, koji je tradicionalno poslednje okupljanje u tribinskoj sezoni.\n19.00 Tribinska sala Doma omladine BeogradaTihomir Jovanović-Tika (1955) je jedan od najistrajnijih fanova fantastike u Srbiji. Uredio je veći broj Emitora, glasila Društva “Lazar Komarčić”, gde je započeo sa prevođenjem stranih i pisanjem sopstvenih priča.\nTomas Ligoti (1953) piše isključivo horor, i među ljubiteljima književnosti strave ima kultni status. Njegovu prozu nazivaji i filozofskim hororom, a koreni njegove poetike nalaze se u stvaralaštvu pisaca kao što su Lavkraft, Po, Maken i Blekvud, premda ga često porede i sa evropskim piscima sumornog pogleda na svet čija dela ne pripadaju žanru, kao što su Franc Kafka, Tomas Bernhard i Bruno Šulc.


'UGROŽENO STOTINE HILJADA LJUDI U BiH': Crnadak ALARMIRAO u Sloveniji... | Slobodna Bosna\n"UGROŽENO STOTINE HILJADA LJUDI U BiH": Crnadak ALARMIRAO u Sloveniji...\nMinistar Crnadak i delegacija BiH ponovo će skrenuti pažnju na ovaj problem, kako bi Republika Hrvatska odustala od skladištenja otpada na granici sa BiH.\nMinistar inostranih poslova BiH Igor Crnadak predvodiće delegaciju BiH na 53. Generalnoj konferenciji Međunarodne agencije za nuklearnu energiju (IAEA), kako bi ponovo, nakon četiri godine, u najvišem međunarodnom tijelu za nuklearnu energiju, pod okriljem Ujedinjenih nacija, bila skrenuta pažnja na problem odlaganja radioaktivnog otpada na Trgovskoj gori.\nMinistar Crnadak je na Generalnoj konferenciji IAEA 2015. godine ukazao na ovaj problem, što je ušlo u evidenciju ove organizacije, poslije čega su uslijedile intenzivne aktivnosti institucija BiH, Republike Srpske, FBiH i lokalnih zajednica u borbi protiv najave Republike Hrvatske da će radioaktivni otpad iz Nuklearne elektrane Кrško biti skladišten na samoj granici sa BiH, blizu Novog Grada.\nPrema procjenama, odlaganje radioaktivnog otpada direktno bi ugrozilo nekoliko stotina hiljada ljudi u devet opština u slivu rijeke Une.\nGeneralna konferencija Međunarodne agencije za nuklearnu energiju održava se od 16. do 20. septembra u Beču.


Agencija objavila mišljenje o Nacrtu zakona o visokom obrazovanju – Agencija za sprečavanje korupcije\nNacrtom zakona nije, ili nije na adekvatan način, uređena većina značajnih pitanja sa stanovišta sprečavanja korupcije u oblasti visokog obrazovanja, uključujući ona koja su pomenuta u Nacionalnoj strategiji za borbu protiv korupcije u Republici Srbiji za period od 2013. do 2018. godine i Revidiranom akcionom planu za njeno sprovođenje. Na primer, proces zapošljavanja, izbora i napredovanja u naučno-nastavnim zvanjima, predstavlja jedan od procesa koji bi trebalo da se zasniva na postojanju adekvatne procedure i jasnih i objektivnih uslova i kriterijuma. S obzirom na to da odluke o izboru i napredovanju donose, odnosno da postupke u kojima se ocenjuje ispunjenost uslova i kriterijuma sprovode članovi komisija koji su iz iste ustanove kao i lica koja treba da budu izabrana u naučno-nastavna zvanja, jasno je da takva okolnost može dovesti do potencijalnog ili stvarnog sukoba interesa, trgovine uticajem ili neke druge forme koruptivnog ponašanja. Međutim, Nacrt zakona ne sadrži mere za upravljanje sukobom interesa prilikom izbora i napredovanja u naučno-nastavnim zvanjima, odnosno prilikom zapošljavanja. Nacrt zakona, takođe, ne sadrži odredbe kojima bi bile predviđene dodatne mere za otklanjanje izvora rizika za nastanak korupcije u okviru oblasti upisa studenata, koja obuhvata procese polaganja prijemnog ispita, formiranja rang-liste kandidata, regulisanja upisa studenata u posebnim slučajevima i regulisanja popunjavanja upražnjenih mesta na rang listama. Na kraju, Nacrtom zakona nisu propisane dodatne mere koje bi se ticale daljeg unapređivanja transparentnosti procesa polaganja ispita i ocenjivanja.


U Gradačcu će od 28. do 31. augusta biti održan 46. međunarodni sajam poljoprivrede i prehrambene industrije – Sajam šljive.\nNa najstarijem specijalizovanom sajmu u Bosni i Hercegovini, kako tvrde organizatori, očekuje se da svoje proizvode predstave brojni izlagači iz Bosne i Hercegovine i inostranstva\n“Ova tradicionalna privredna manifestacija je postala redovan sadržaj sajamskog kalendara brojnih izlagača u Bosni i Hercegovini i regiji. Posjetioci će moći uživati u bogatoj ponudi izloženih proizvoda na oko 5.000 kvadratnih metara otvorenog i zatvorenog sajamskog prostora”, rekao je Hašim Šabanović, direktor Gradačačkog sajma – javlja AA.\nPrevious EP za juniorke: Zmajice u Skenderiji savladale Litvaniju\nNext Oko šest i po hiljada učesnika na 'Maršu mira'\nPrehrambena industrija Sprind obogatila je asortiman svojih proizvoda sa još jednim slatkim užitkom za sve uzraste, koji žele biti IN. Na tržište je plasiran novi Sprind kroasan u pojedinačnom pakovanju od


Raul Kastro planira da govori u Generalnoj skupštini UN\nBeta\t 15. septembra 2015. 22:35\nKubanski predsednik Raul Kastro namerava da se obrati Generalnoj skupštini UN u Njujorku 28. septembra, objavili su danas američki mediji.\nKastrov dolazak u Njujork bio bi prvi put da je jedan kubanski predsednik stupio na tlo SAD još od 1960. godine, kada je u svetskoj organizaciji govorio njegov stariji brat Fidel.\nNajava je usledila u vreme kada se nastavlja smanjivanje tenzija između SAD i Kube. Proces polaganog približavanje dve zemlje počeo je u decembru prošle godine, kada je amerićki predsednik Barak Obama najavio novi politički kurs svoje zemlje prema Havani.\nOd tada, delegacije dve zemlje su se susrele u višenavrata i razgovarale o pitanjima koja sežu od ljudskih prava, tretmana zatvorenika, ekstradicije, pa do višedecenijskog embarga koje su SAD uvele Kubi.\nOčekuje se da će se i Obama 28. septembra obratiti Generalnoj skupštini UN, tri dana nakon što će to, 25. septembra učiniti i poglavar Rimokatoličke crkve, papa Franja. Papa Franja bi od 19. do 22. septembra trebalo da boravi na Kubi, pre dolaska u SAD.


Borha dobio novu ulogu u timu Zvezde – Nadlanu.com\nBorha dobio novu ulogu u timu Zvezde\nObjavljeno 27. jan 2012. / 10:37:42\nBUDVA, 27. januara 2012. (Beta) – Fudbaler Crvene zvezde Kristijan Borha rekao je u petak da mu je trener Robert Prosinečki namenio novu ulogu u timu i da će u prolećnom delu sezone igrati na poziciji centralnog napadača.\n“Da, šef mi je namenio novu ulogu. U Brazilu sam igrao kao centralni napadač i mislim da mogu najviše da pružim na mestu koje je najbliže golu. Igraću, ipak, gde god mi Robi (Robert Prosinečki) kaže. Prioritet mi je da ispunim sve trenerove zadatke”, rekao je Borha za klupski sajt.\nOn je od dolaska u Zvezdu najčešće igrao na poziciji krila.\nFudbaleri beogradskog kluba nalaze se na pripremama u Budvi tokom kojih su već odigrali tri prijateljske utakmice. Crveno-beli su pobedili Grbalj sa 4:0 i Petrovac sa 2:1, a juče su izgubili od Zete sa 1:2.\nKolumbijac je istakao podršku navijača u tim utakmicama.\n“Za mene je sjajno kad na prijateljskim mečevima vidim hiljadu navijača koji nas podržavaju i žele da pomognu. Znam da jesen nije bila na očekivanom nivou, a podrška ne izostaje. Znam i da navijači žele mnogo, mnogo više i zato ćemo se svi zajedno potruditi u nastavku šampionata”, kazao je Borha.


Crna Gora: Milačić na Kosovu\nAutor Tema: Crna Gora: Milačić na Kosovu (Posjeta: 971 )\n« : 21.02.2017 - 04:30:38 pm »\nMilačić na Kosovu: Vlast ne želi referendum o najbitnijim istorijskim pitanjima\nNakon polaska iz Podgorice, učesnici Referenduskog karavana stigli su u zvaničnu posjetu Kosovskoj Mitrovici, gdje ih je ugostilo rukovodstvo opštine, na čelu sa predsjednikom Privremenog organa Kosovske Mitrovice Aleksandrom Spirićem i članovima Privremenog organa.\nIdeju održavanja referenduma o ulasku Crne Gore u NATO, ali i samog Referendumskog karavana, domaćinima je predstavio Marko Milačić, čelnik Otpora beznađu.\n“Pitanje NATO integracija Crne Gore jedno je od najvažnijih kada je u pitanju novija istorija Crne Gore, te je održavanje referenduma o ovom pitanju neophodno”, istakao je Milačić.\nJoš jedna istorijska odluka, koja je, kako kaže, donesena bez volje naroda, prema Milačićevim riječima, ticala se priznavanja nezavisnosti Kosova i Metohije.\n“Crnogorska vlast ne želi referendum o najbitnijim istorijskim pitanjima. A baš, ovdje, na Kosovu i Metohiji možemo vidjeti kako je izgledala i kako izgleda „NATO demokratijaˮ. Anticivilizacijski principi, kakve smo vidjeli i vidimo na Kosovu i Metohiji, sada se Crnoj Gori nameću kao poželjni iako svi dobro znamo da je NATO nedemokratska organizacija. Antidemokratski principi alijanse naročito se ogledaju sada u Crnoj Gori u vidu podrške crnogorske vlasti koja ne želi referendum”, kazao je on.\nMilačić je kazao da je ulazak Crne Gore u NATO problem male zemlje sa dugom slobodarskom tradicijom koja se guši dvojako: iznutra – od strane vlasti nesmjenjive 30 godina i spolja – od strane njihovih partnera sa istim principima nedemokratičnosti.\nPrema njegovim riječima, ideja Referendumskog karavana u užem smislu predstavlja borbu za pošteno određenje crnogorskog naroda prema NATO organizaciji, a u širem smislu borba za demokratiju i slobodu jednog naroda.\nPredsjednik Privremenog organa izrazio je zahvalnost učesnicima Referendumskog karavana što su posjetili Kosovsku Mitrovicu i nadu da će planirani put biti uspješan, a očekivani razultati postignuti.\n“Srbija se kao glavni faktor stabilnosti u regionu zalaže za neutralnost, što je jedan od uslova stabilnosti regiona”, kazao je on i dodao da se nada da u Crnoj Gori postoji volja i želja da se ispoštuje većinska volja naroda.\nPodsjećamo, šest ljudi iz Pokreta za neutralnost krenulo je juče na putovanje ka Briselu sa idejom da promovišu ideju o referendumskom odlučivanju o ulasku Crne Gore u NATO.\nPut će trajati dvanaest dana, a za to vrijeme će preći oko sedam hiljada kilometara kroz više država. Nakon Kosovske Mitrovice karavan će ići za Skoplje, a potom slijede Beograd, Banjaluka, Zagreb, Ljubljana, Beč, Prag, Berlin i konačno Brisel.


Lekovito i začinsko bilje šansa za poljoprivrednike sa malim posedom - AgroSmart\nAko odlučujete da pokrenete biznis na sopstvenom posedu ili okućnici, preporuka stručnjaka je da izbor bude lekovito, začinsko ili aromatično bilje. Ulaganja nisu velika, a zarada neće izostati – pokazala je dosadašnja praksa.\nAfirmaciji ovih biljnih vrsta, za čiji uzgoj Srbija ima značajan potencijal, umnogome doprinose seminari i edukacije o unapređenju preduzetništva i mogućnosti za zapošljavanje u prekograničnom regionu.\nProjekat „Unapređenje preduzetništva i mogućnosti za zapošljavanje u prekograničnom regionu kroz poljoprivrednu praksu zasnovanu na inovacijama – AGRINNO 2“, se finansira iz Interreg IPA Programa prekogranične saradnje Mađarska-Srbija. Cilj je da se kroz upotrebu inovacija u agraru, pomogne nezaposlenim osobama koje žive u ruralnim oblastima, u prekograničnom području, da zasnuju ili unaprede proizvodnju na malom posedu, u svojim baštama i okućnicama, u cilju povećanja produktivnosti i isplativosti proizvodnje. Potrebno je da se uz postojeće resurse i prilike definiše model sa niskim nivoom investicija, kako bi nezaposlenom stanovništvu bila pružena šansa za samozapošljavanje.\nAdekvatno prerađene lekovite i aromatične biljke predstavlјaju proizvod sa dodatom vrednošću koji je veoma cenjen, pa čak i deficitaran na tržištu.\nCiljne grupe nad kojima će se jedan deo aktivnosti sprovoditi su polјoprivredne škole, udruženja, mladi proizvođači i prerađivači koji će steći savremeno znanje o uzgoju i preradi lekovitog bilјaka, kao i znanje i iskustva srpskih i mađarskih proizvođača o preradi i plasmanu proizvoda.\nRadionice u okviru seminara „Gajenje lekovitog i začinskog bilja“ podrazumevaju edukaciju u smislu upoznavanja sa proizvodnjom lekovitog bilja, kao što su beli i crni slez, bosiljak, ehinacea, matičnjak, miloduh, morač, muskatna žalfija, neven, žalfija. Takođe stručnjaci iz ove oblasti daju savete kako čuvati lekovito bilje, ali i upućiju na mogućnosti plasmana proizvoda u oblasti seoskog turizma.\nU tom smislu na pet lokacija u Vojvodini, poljoprivrednim školama u Futogu, Somboru i Vršcu, kao u udruženjima koje za cilj imaju ekonomsko osnaživanje nezaposlenih žena, postavljene su ogledne parcele sa opremom za uzgajanje i sušenje lekovitog aromatičnog i začinskog bilja. Na ovaj način stiču se uslovi da inkubatori uključeni u projekat dugoročno privlače pojedince zainteresovane za sticanje znanja o novim modelima polјoprivrede, proizvodnji hrane i brendiranju proizvoda.\nUpravo kroz ovaj set aktivnosti, projektni partneri daće doprinos realizaciji kompleksnog problema na relaciji društvo-ekonomija-ekologija s fokusom na razvoj ruralnih regiona.\nUkupan budžet projekta iznosi 226.318,27 evra od čega se 85 odsto sufinansira sredstvima Evropske unije za period od 1. januar 2021. do 30. jun 2022. godine.\nStručnjaci za ovu oblast i koordinatori projekta” Agrinno 2” ukazuju na podatak da se u Srbiji lekovito, začinsko i aromatično bilje gaji na površini nešto manjoj od 2.000 hektara. Pritom, kako navode, dominira proizvodnja na malim posedima, veličine od dva do tri hektara, a da su retki proizvođači koji imaju zasnovanu proizvodnju od dvadesetak hektara.\nZainteresovanima upućuju konkretan predlog da se proizvodnja započne na sopstvenim, porodičnim gazdinstvima uz preporuku da se uključe svi članovi gazdinsta, kako bi se smanjili troškovi proizvodnje. To je preduslov ostvarenje profita, poručuje struka i nauka.\nU projektu Agrinno 2 značajna su iskustva učesnika iz Mađarske koji proizvodnju zasnivaju poštujući standard EU.\nPodsetimo, vodeći partner na projektu Agrinno 2 je Institut za ratarstvo i povrtarstvo Novi Sad, u saradnji sa Pokrajinskim sekretarijatom za poljoprivredu, vodoprivredu i šumarstvo, Fondom „Evropski poslovi“ AP Vojvodine i Neprofitno d.o.o. za razvoj Županije Čongrad iz Segedina. Više informacija o projektu može se naći na sajtu: http://agrinno.org/index.php/en/434-2/


Pogled iz Berlina\nKancelarka Merkel sve bliža političkom kraju\nNi na Istok, ni na Zapad, već u Tursku\nSpoljnopolitički Angela Merkel razapeta je između Sjedinjenih Američkih Država i njihovih protivnika. Unutarpolitički između levog i desnog krila svoje vladajuće koalicije. Mora da povuče neki potez, ali šta god da uradi ona gubi. Kao konačno rešenje nametnula joj se ideja da Nemačku protivustavno uvede u rat u Siriji i da tako biračima skrene pažnju sa gorućih problema u samoj zemlji.\nPočetkom septembra nemački ministar spoljnih poslova Hajko Mas bio je u poseti zvaničnoj Ankari. Iz nekog razloga mediji nisu bili posebno raspoloženi da o ovome izveštavaju, sve dok se nije saznalo kako je tom prilikom sa turskim predsednikom Redžepom Tajipom Erdoganom dogovoren jedan mega projekat: izgradnja brze železnice u Turskoj. Ceo posao je vredan 35 milijardi evra, a na čelu nemačkog konzorcijuma za izgradnju stoji „Siemens". Novac takođe dolazi iz Nemačke, od izuzetno povoljnih državnih kredita. Već krajem septembra Erdogan bi prilikom svoje posete Berlinu trebalo da potpiše međudržavni ugovor.\nOd početka godine je turska lira izgubila 40 odsto svoje vrednosti u odnosu na dolar i evro, a bruto domaći proizvod će ove godine porasti za samo 3,8 odsto, a naredne za 1,9 odsto, što je za tursku privredu ravno katastrofi.\nNemačka vlada je objašnjavajući razloge za započinjanje ovako grandioznog projekta upravo u vreme duboke ekonomske krize u Turskoj, rekla kako je trenutak svesno izabran da bi se zaustavio dalji pad lire, jer bi u protivnom došlo do potpunog privrednog kolapsa Turske, što bi dovelo do novog talasa izbeglica. Možda je za Nemce ovo opravdanje, ali sigurno nije za Amerikance koji nemaju razumevanje za svog saveznika koji im u ekonomskom ratu okreće leđa i investira u zemlju iz koje SAD izvlače kapital.\nMerkelini pokušaji da vodi od Vašingtona nezavisnu spoljnu politiku sve se manje dopadaju ne samo predsedniku Trampu, već i Kongresu, jer ona sve češće otvoreno staje na stranu američkih protivnika i potkopava napore američke administracije.\nDa je jedini problem sa kojim ima da se bori Merkelova ova nesuglasica sa Vašingtonom, kancelarka bi još mogla da se smatra srećnom, iako je svima jasno da joj Tramp neće oprostiti ovo zabadanje noža u leđa. Pored spoljnopolitičkih glavobolja dolaze sve snažnije unutarpolitičke nevolje i sve češće trzavice unutar same koalicije.\nPosle prvog ubistva nemačkog državljanina, onoga u Kemnicu, koje se dogodilo 26. avgusta, došlo je do demonstracija na kojima je traženo da se migranti proteraju iz Nemačke, kao i da se stanovništvo zaštiti od njih. Skoro dve nedelje kasnije na internetu se pojavio kratak video snimak koji pokazuje kako dvojica učesnika demonstracija u Kemnicu jure po ulici nekog ko im nije izgledao dovoljno nemački. Onima, koji kao i Merkelova, pokušavaju da opravdaju politiku otvorenih vrata za migrante, ovo je izgledalo kao bogom dana prilika da izbeglice prikažu kao žrtve, a ne kao vinovnike.\nGlasnogovornik kancelarke se odmah oglasio i u njeno ime rekao kako je snimak dokaz da su se u Kemnicu dogodio progon stranaca i pravi lov na ljude. Predsednik vlade Saksonije, u kojoj je Kemnic (ranije poznat kao Karl-Marks-Štat), Krečm Mihaeler ovo je pokušao da demantuje, ali ga niko nije slušao.\nOnda se, neočekivano, za reč javio direktor Saveznog ureda za zaštitu ustavnog poretka (BfV) Hans-Georg Masen i u intervjuu dnevnom listu „Bild" izjavio kako ni on, a ni služba kojoj je na čelu, nemaju podatke da se u Kemnicu dogodio progon migranata, kao i da nije siguran u to da li je snimak autentičan. Naglasio je da je jedna grupa takozvane Antife (ultralevičarske organizacije) identifikovana kao postavljivač video snimka na internet, ali da jezik koji je korišćen u propratnom objašnjenju ne liči na levičare. Osim toga, pomenuta grupa do tada nije bila poznata BfV-u, a Masen je upozorio da je još rano za tako oštre kvalifikacije kao što je „lov na ljude".\nIako je ova izjava vrlo suzdržana, a Masen se zadržao u granicama svojih ovlašćenja, na njega su se obrušili ne samo levičari i članovi CDU-a koji podržavaju Merkelovu, već i skoro svi veliki mediji. Prednjačio je „Bild" kome je Masen dao intervju, iako je na početku morao da prizna kako je preslušavajući snimak intervjua utvrđeno da Masen zaista nije osporavao autentičnost snimka na internetu, već je samo izneo činjenicu da nema dovoljno podataka kako bi mogao da potvrdi da je autentičan.\nUprkos tome, lov na jednog čoveka, ovoga puta na direktora Ureda za zaštitu ustavnog porekta, nastavio se punom snagom. Već politički dobro uzdrmane stranke levice, čijoj kampanji za prihvat novih izbeglica nikako u korist nisu išli učestali nasilnički ispadi migranata sa dve žrtve u samo dve nedelje, histerično su počele da zahtevaju smenu Masena.\nNeposredni pretpostavljeni direktora je ministar unutrašnjih poslova Horst Zehofer, predsednik konzervativne CSU iz Bavarske. On je početkom godine već došao u sukob sa kancelarkom po pitanju novih izbeglica, a sada se poneo izuzetno profesionalno tražeći prvo da mu direktor BfV-a dostavi pismeno objašnjenje za ono što je rekao.\nNa ovo je odmah reagovala SPD, levičarski partner u vladajućoj koaliciji, zahtevom da Masen bude smenjen i da se preispita kompetentnost ministra unutrašnjih poslova. Socijal-demokrate imaju svoje razloge da izazivaju trzavice u vladi. Zbog svoje politike prihvatanja migranata ova partija bi mogla da računa na liberalno nastrojene birače, ali su Zeleni daleko dosledniji, zbog čega im prilaze članovi SPD-a sa levog krila. Istovremeno građanski orijentisani glasači koji su podržavali SPD uopšte nisu saglasni sa poplavom migranata i prilaze Liberalima (FDP) koji imaju sličnu socijalnu politiku, ali su apsolutno protiv daljeg priliva azilanata. Naravno, tu je još i radikalno-desničarska partija Alternativa za Nemačku (AfD) kojoj zbog dosledne antimigrantske politike prilazi sve više birača i koja je po nekim anketama na saveznom nivou već prestigla SPD po broju glasača, a u istočnim pokrajinama i samu CDU i tamo bi, kada bi sada bili izbori, bila najjača partija.\nSa druge strane, ni Zehofer ne sme da popusti pred zahtevima socijal-demokrata. U oktobru su izbori u Bavarskoj na kojima će, kako pokazuju sva istraživanja javnog mnjenja, CSU izgubiti apsolutnu većinu. Da bi sprečio dalje opadanje popularnosti svoje partije on mora da zauzme jasan stav u migrantskoj debati i to onakav kakav konzervativni Bavarci očekuju.\nNajteže je, svakako, samoj Angeli Merkel koja ponovo mora da miri svoje koalicione partnere koji se slažu kao rogovi u vreći. Ne sme da razočara CSU, jer se u toj partiji već čuju glasovi kako bi ona morala da izađe na izbore u svim pokrajinama, a ne samo u Bavarskoj, i da se pozicionira na desno krilo uzimajući glasače od AfD-a. To bi, međutim, neminovno dovelo i do toga da bi i mnogi koji su do sada glasali za Merkelininu CDU sada svoj glas dali CSU-u.\nSa druge strane ona mora da na neki način zadovolji i SPD, partiju koja se trenutno nalazi u slobodnom padu. Veoma uticajni Juso (frakcija mladih socijalista) ponovo je istupio sa zahtevom da partija napusti veliku koaliciju i pređe u opoziciju. Ako Merkelova ne bude uspela da socijal-demokratama ponudi nešto zadovoljavajuće što bi makar ličilo na političku pobedu, može da se desi da se vladajuća koalicija raspadne ili će uticaj SPD-a toliko opasti da posle sledećih izbora ne bi više mogla da obezbede parlamentarnu većinu nekoj novoj velikoj koaliciji.\nMerkelova je razapeta i na spoljnopolitičkom planu i to između moćnih Sjedinjenih Američkih Država i Turske koja u svojim logorima čuva više miliona sirijskih i drugih izbeglica. Od prvog dana predsednikovanja Donalda Trampa ona nije uspela da nađe zajednički jezik sa njim i što vreme više prolazi njih dvoje se sve više udaljavaju jedno od drugog.\nNe bi li nekako umilostivila američkog predsednika koga je uvredila svojim pokušajima da spase tursku liru, Merkelova je spremna i da protivustano Nemačku uvede u rat u Siriji. Već nekoliko dana se u nemačkoj javnosti vodi rasprava da li bi nemačka vojska u slučaju da Asad upotrebi hemijsko oružje protiv pobunjenika trebalo da zajedno sa američkom avijacijom bombarduje trupe i objekte vlasti Damasku. Čak šta više, izgleda da Merkelova nameće da Bundesver uzme učešća u ratu koje ni same Sjedinjene Američke Države niti žele, niti planiraju.


Rokenrol "Uspavana lepotica" - Kultura - Dnevni list Danas\nPočetna » Kultura » Rokenrol "Uspavana lepotica"\nM. K.19.05.2017. 16:30\nNova predstava za decu pozorišta „Boško Buha“ „Uspavana lepotica“ biće premijerno izvedena u subotu, 20. maja. Adaptacija drevne bajke koju potpisuje Milena Depolo u režiji Tatjane Mandić Rigonat biće izvedena na sceni Ustanove kulture „Vuk Karadžić“, gde se već tri godine zbog rekonstrukcije zgrade „Boška Buhe“ igraju predstave ovog pozorišta.\nKako je na jučerašnjoj konferenciji za novinare podsetio direktor pozorišta Igor Bojović, zgrada ovog teatra nije u funkciji još od juna 2014, a uprava pozorišta je sa medijski najisturenijim glumcima oformila grupu koja će razgovarati sa predsednikom Srbije, budućim premijerom… i tražiti da se ubrza rekonstrukcija. Oni su, kako je rečeno, već imali susret sa gradonačelnikom Beograda Sinišom Malim.\n– Ja sam došao na mesto direktora u junu prošle godine i tada je bilo reči da će pozorište biti otvoreno u oktobru. Sve ovo traje jako dugo zbog papirologije i zakona. Mnogo stvari je urađeno bez projekata, a s druge strane ima mnogo pojedinačnih projekata koje sve treba spojiti u jedan. Mogu samo reći da je neophodno da svi ti papiri prođu četiri ministarstva, a da smo mi do sada prošli dva – kazao je Bojović, dodajući da će oni tražiti da novi projekat podrazumeva i proširenje velike scene, kao i izradu kamerne scene koja bi u budućnosti bila prostor za umetničke predstave.\nOn je naglasio da je na njima jedino da stalno vrše pritisak da ne bude zastoja u radu i da stalno podsećaju da je pozorište „Boško Buha“ nacionalni teatar za decu, koji je nastao po zamisli Branislava Nušića, i koji su prvih godina vodili piščeva ćerka Gita Predić Nušić i bračni par Vukadinović.\nZbog pomenutih problema, predstava „Uspavana lepotica“ pripremana je na scenama Bitef teatra, Beogradskog dramskog i UK „Vuk Karadžić“. Ipak, autorska ekipa kaže da se, iako je zbog svega toga ceo proces bio jako težak za njih, ništa od toga se ne oseća u kreativnom smislu. Oni napominju i da znaju da će se i ova predstava, kao i svi naslovi sa repertoara „Buhe“, igrati pred punom salom.\n– Opstajemo zato što su nam predstave uvek pune, što nas publika nije ostavila, a retko koje pozorište može time da se pohvali – složni su glumci.\nNova „Uspavana lepotica“ osmišljena je kao rokenrola bajka za devojčice, ali i za dečake. Tatjana Mandić Rigonat, kojoj je ovo prva predstava za decu u pozorišnoj kući u kojoj je se s velikim uspehom igra njena postavka „Gospođe ministarke“, naglasila je da je „Uspavana lepotica“ priča o odrastanju i sazrevanju jedne devojčice. Ona je naglasila da je pozorište za decu mesto na kome deca dobijaju vrlo bitne poruke, ali i gde grade svoj ukus. Predstava, kako kaže, nije modernizovana po svaku cenu, ali je u svom stilu, estetici, muzici… rokenrol bajka.\nGlavne uloge igraju mladi glumci Sanja Marković i Aleksandar Ristoski, koji su uz Aleksandra Kecmana, šansu dobili na audiciji koju je organizovalo pozorište. Sa njima scenu dele i: Katarina Marković, Vanja Milačić, Aleksandra Simić, Ivana Lokner, Bojana Ordinačev, Jelena Živković, Uroš Jovčić, Nenad Nenadović, Boba Latinović, Miloš Vlalukin, Katarina Gojković, Draga Ćirić. Neki od njih igrali su i u čuvenoj „Uspavanoj lepotici“ koju je devedesetih u „Buhi“ postavio Milan Karadžić.\nkulturaPozorište Boško BuhaBeograd


U Subotici četiri nova slučaja obolenja od virusa kovid 19 | Novosti.RS\npetak, 03. 07. 2020. u 15:58\nU protekla dva dana u Subotici je registrovano je četiri nova slučaja pozitivna na virus kovid 19. Na infektivnom odeljenju subotičke Opšte bolnice trenutno se nalazi deset pacijenata sa sumnjom na kovid i svi su stabilnog kliničkog stanja.\nU prethodna 24 sata u respiratornoj bolničkoj ambulanti pregledano je 14 pacijenata, a pet pacijenata je hospitalizovano, odnosno zadržano na bolničkom lečenju sa sumnjom na kovid. Oni se nalaze u izolaciji, na infektivnom odeljenju i čekaju rezultate PSR testiranja.\nOd pet uzoraka koji su u četvrtak poslati na analizu, za troje je potvrđeno da su pozitivni na kovid.\n- Obzirom na porast broja zaraženih na nivou države, preporuka sugrađanima je da u svim zatvorenim prostorima i prevozu nose zaštitne maske, održavaju razdaljinu, koriste dezinfekciona sredstva i redovno peru ruke – kažu u subotičkom Gradskom štabu za vanredne situacije. - Apelujemo, još jednom, na građane da poštuju sve mere i preporuke i ponašaju se odgovorno vodeći računa o svom i zdravlju svojih bližnjih. Mlađoj populaciji, koja sve češće oboljeva od COVID-19, upućujemo preporuku da se ne okupljaju u većem broju u zatvorenom prostoru.\nKrizni štab svakodnevno,sa najvećom pažnjom, prati epidemiološku situacijui ukoliko se ukaže potreba, doneće neophodne restriktivne mere u skladu sa procenom razvoja događaja.


Na regionalnoj kulturnoj sceni danas se digla “blaga prašina” nakon što je objavljena vijest da će kontroverzni srbijanski glumac Nebojša Glogavac biti predsjednik žirija festivala "Dani Jurislava Korenića".\nOvaj festival je najavio direktor Kamernog teatra 55 Emir Hadžihafizbegović, koji je medijima potvrdio da će festival trajati od 16. do 23. decembra i da će biti regionalnog karaktera, te da će u odnosu na prethodno izdanje biti impozantniji, zanimljiviji, bogatiji i provokativniji.\nUbrzo su se pojedini mediji počeli pitati zašto je u Sarajevo pozvan Glogovac, koji je u više navrata podržavao Dražu Mihailovića, za kojeg je kazao “da je bio blag, interesantan, izuzetno obrazovan ni nalik zločincu kakvim ga smatraju“, a prije nekoliko dana i njegovog nasljednika na doživotni zatvor osuđenog ratnog zločinca Ratka Mladića.\nHadžihafizbegović je ubrzo odgovorio da je odluka da će Glogovac biti predsjednik žirija donesena prije 20 dana, dakle prije nego je Mladić osuđen na doživotnu robiju, ali i dodao “da Glogolca u Sarajevo zove da ocjenjuje pozorišne predstave, a ne da se priča o karakteru rata u našoj zemlji”.\n-\tZašto bi bio problem kada jedan umjetnik pozove drugog, bez obzira na to što imaju različite poglede na karakter rata. Nebojša Glogovac je čovjek kojem vjerujem šta će odlučiti nakon zadnje festivalske predstave i to me samo zanima – kazao je Hadžihafizbegović, koji Festival posvećen Jurislavu Koreniću ne želi politizirati.


Sarkozi: Kriza bi mogla da zbriše Evropu ako se ne promijeni - Vijesti.me\nBITKA ZA NOVU EU\nSarkozi: Kriza bi mogla da zbriše Evropu ako se ne promijeni\nSarkozi je istakao da će proces reformisanja ugovora biti dug i težak ali da je on neophodan da bi se zaštitilo mjesto Evrope u svijetu\nEvropska unija je otpočela devetodnevnu bitku za promjene u cilju spasavanja dugom pritisnute eurozone, kada je francuski predsjednik izjavio da je Evropu potrebno "ponovo osnovati".\nNajavivši da će se u ponedjeljak u Parizu sastati sa njemačkom kancelarkom Angelom Merkel, kada će objaviti zajednički plan za rješavanje dužničke krize, Nikola Sarkozi je rekao da želi novi ugovor EU.\n"Evopa mora biti ponovo osnovana", rekao je Sarkozi, pri čemu će Francuska i Njemačka u njenom srcu obezbijediti "zonu stabilnosti".\nMerkel bi u petak u njemačkom parlamentu trebalo da izloži svoju viziju funkcionisanja EU i otkrije koji su njeni uslovi.\nNjemačko-francuski predlozi će biti iznijeti na samitu EU 9. decembra, koji se smatra prelomnim za sudbinu 12-godišnje jedinstvenu valutu.\nU ključnom govoru o krizi eurozone u južnom gradu Tulon, francuski predsjednik je rekao da će on i Merkel iznijeti predloge koji bi trebalo da "garantuju" budućnost Evrope, prenijela je agencija AFP.\n"Nemojmo to skrivati, kriza bi mogla zbrisati Evropu ako se ona ne organizuje i ne promijeni", rekao je Sarkozi, upozorivši da bi propast eura učinila da dug Francuske izmakne kontroli i izbrisala štednju građana.\n"Nemamo pravo da dozvolimo takvu katastrofu".\nPromjene ugovora bi morale proći ratifikaciju u parlamentima svih 27 članica EU, od kojih njih deset ne koriste euro\nIstakavši da "Evropa nije izbor, već potreba", Sarkozi je rekao da će Francuska i Njemačka povesti akciju za novi evropski ugovor kojim bi se postavile nove osnove i preispitala organizacija Evrope.\n"Pokazalo se da Ugovor iz Mastrihta nije bio savršen", rekao je Sarkozi, misleći da sporazum koji je doveo do stvaranja valute euro 1999.\n"Ne može biti zajedničke valute bez ekonomskog ujedinjavanja, bez kojeg bi euro bio za neke prejak a za neke preslab, a eurozona bi se raspala", rekao je Sarkozi pred nekoliko hiljada simpatizera iz njegove konzervativne stranke, prenijela je agencija Asošiejtid pres.\nPromjene ugovora bi morale proći ratifikaciju u parlamentima svih 27 članica EU, od kojih njih deset ne koriste euro.\nSarkozi je dodao da će proces reformisanja ugovora "biti dug i težak" ali da je on neophodan da bi se zaštitilo mjesto Evrope u svijetu.\nNeophodna je stroža finansijska disciplina, dodao je Sarkozi, sa strožim sankcijama za države koje ne ispunjavaju svoje obaveze, prenio je BBC.\nObećao je, pak, da se Francuska neće odricati suvereniteta.\nOdgovor Evrope na dužničku krizu nije bio dovoljno brz\nSarkozi, za kojeg se uveliko očekuje da zatraži još jedan predsjednički mandat, odbacio je priču o izborima, rekavši da se mora usredrediti na tešku finansijsku sitauciju\nSarkozi je rekao da su se Njemačka i Francuska saglasile da je neophodan novi evropski ugovor koji bi uređivao odnose među državama ali je odbacio predloge Berlina da se o nacionalnim budžetima odlučuje u Briselu.\nBerlin želi da se EK ovlasti da vrši reviziju budžeta država, prije nego što o njima bude raspravljano u nacionalnim parlamentima, te da se neposlušnim članicama eurozone bavi Evropski sud za ljudska prava.\nSarkozi je kazao da odgovor Evrope na dužničku krizu nije bio dovoljno brz.\nOn je ranije izrazio vjerovanje da je EU u dvije brzine neizbježna, tvrdeći da će puna ekonomska integracija biti nemoguća kada se EU proširi na više od 30 članica.\nU govoru u novembru je rekao "biće Evropa u dvije brzine: jedna brzina koja ide kao većoj integraciji u eurozoni i jedna nrzina za konfederaciju u EU".\nSarkozi, za kojeg se uveliko očekuje da zatraži još jedan predsjednički mandat, odbacio je priču o izborima, rekavši da se mora usredrediti na tešku finansijsku sitauciju.\nECB otvorila vrata za akciju\nNovi šef Evropske centralne banke je poslao signal da je ta institucija spremna na agresivniju borbu protiv dužničke krize ako se politički lideri sljedeće nedjelje dogovore oko puno strože kontrole budžeta u eurozoni.\nOčekuje se da lideri EU bolje usklade njihove politike potrošnje, što je neophodna mjera da bi ECB ili druge institucije mogle preduzeti agresivnije korake kako bi se spriječilo da preveliki dug uništi euro i izazove haos u globalnom finansijskom sistemu.\nPredsjednik ECB Mario Dragi je predočio mračnu sliku stanja evropskog bankarskog sistema, govoreći dan nakon što je šest najvećih svjetskih centralnih banaka preduzelo udruženu akciju da obezbijede jeftinije snabdijevanje dolarom osiromašenih evropskih banaka.\n"Novi fiskalni ugovor bi bio najvažniji signal vlada eurozone za pokretanje sveobuhvatnog produbljivanja ekonomske integracije", rekao je Dragi u Evropskom parlamentu, prenio je Rojters.\nOn nije precizirao kakvu bi akciju ECB mogla preduzeti, rekavši samo da je posvećenost političkih lidera strožoj budžetskoj disciplini i bolje usklađivanje njihovih ekonomija "definitivno najvažniji element za početak vraćanja povjerenja".\nNa kraći rok, ekonomisti očekuju da ECB ublaži pritisak na banke i ekonomiju koja ide ka recesiji, tako što će sljedeće nedjelje sniziti kamatne stope.\nBokelj 41 6 godina i 11 mjeseci\nKako ući u EU sa ovakvim standardom građana, ovakvom privredom (praktično ne postoji) i ovakvom administracijom koja je sposobna jedno da gasi socijalne nemire? Znamo da nas čekaju još stroži standardi nego ranije, a kako to ostvariti sa prosječnom platom od 400 € ? Naši Emisari treba da odu u Rumuniju , Bugarsku i Grčku i da izvrše poštenu procjenu. Ako to uopšte mogu da učine...


Kako do bolje komunikacije građana i poslanika sa juga Srbije? - Moj poslanik\nUkoliko je dobro kanalisana, moć civilnog društva je velika i uticajna. Nakon što je reagovala platforma Moj poslanik, narodni poslanik iz Vranja Slaviša Bulatović postao je aktivan u Narodnoj skupštini Republike Srbije nakon 668 dana bez javljanja za reč. Za dva meseca, ovaj poslanik se javio četrnaest puta i tako postao jedan od aktivnijih članova srpskog parlamenta.\nOvo je samo jedan od primera kako civilno društvo i građani mogu da utiču na rad svojih predstvnika u Skupštini, što je predstavljeno na prvom Medijskom doručku u organizaciji OCD Proaktiv koji sporvodi projekat Moj poslanik.\nZa više od godinu i po dana, platoforma mojposlanik.rs poboljšala je komunikaciju građana juga Srbije sa dvadeset i dvoje narodnih poslanika iz pet okruga iz ovog dela zemlje. Putem platforme građani imaju mogućnost da se obrate poslanicima pitanjima, a narodni poslanik Milija Miletić postavio je pitanja na jednom skupštinskom zasedanju svojim kolegama koja je dobio od građana putem platforme.\nPosredovanjem između građana i narodnih poslanika, Moj poslanik stekao je poverenje i jednih i drugih pri čemu je podigao komunikaciju na jedan viši nivo. Građani imaju kanal komunikacije sa svojim predstavnicima, a sa druge strane mogu saznati šta rade narodni poslanici, kao i informacije o važnim pitanjima u vezi sa parlamentom poput broja mladih, procentu žena poslanika ili kako je ko glasao.\nPlatforma Moj poslanik i OCD Proaktiv i dalje će se truditi da održavaju odnos poslanika sa juga i građana, kao i pohvaliti sve predstavnike ovog dela Srbije u parlamentu, ali i kritikovati ukoliko je to u interesu građana.\nZa više informacija o projektu, kao i za dodatna pitanja, možete se obratiti koordinator projekta Milanu Babiću mejlom milan.babic@proaktiv.org.rs ili telefonom 0658133900.\nmediji, moj poslanik, poslanici, radni doručak\nBudući da je u toku bio ramazan, mesec posta u islamu, a…\nJavna slušanja u 2019. godini\nNakon tri godine u kojima je bilo opadanja broja javnih slušanja, u…